Premijer Kosova Ramuš Haradinaj za američkih zastava, ilustrativna fotografija\nProces traženja rešenja za pitanje normalizacije odnosa Srbije i Kosova odavno je internacionalizovan, ali u poslednjih nešto manje od godinu dana Sjedinjene Američke Države napravile su zaokret, posle kog se pogled vašingtonske administracije na ovo pitanje čini značajno drugačijim.\nNemačka, na drugoj strani, ostaje pri istom stavu o Kosovu još od 2008. godine. Normalizaciju odnosa između Prištine i Beograda posmatra kao deo procesa evrointegracije tog dela regiona.\n„Na sve što je izvan evropskog procesa zvaničnici gledaju kao na skretanje od tog procesa, dok je za američke zvaničnike to, očigledno drugačije: oni na tu stvar gledaju pre svega kao na izolovan problem između Kosova i Srbije, na koji pokušavaju da stave tačku i da se povuku sa Balkana, na koji su potrošili mnogo vremena, a koji im više nije relevantan u spoljnoj politici kao što je bio u prošlosti“, komentariše u izjavi za Radio Slobodna Evropa doktorantkinja Londonske škole ekonomije i političkih nauka (London school of economics and political sciences) Julia Himrih (Himmrich).\nOna podvlači da dok SAD teži rešenju konflikta između dveju strana, Nemačka to pre svega vidi u kontekstu evrointegracije Srbije i Kosova:\n„Tu se sudaraju ta dva pristupa – nemački i američki. Primetili ste, svakako, da su prošle godine na beogradskoj bezbednosnoj konferenciji nemački zvaničnici jasno stavili do znanja da ideje o menjanju granica smatraju odvraćanjem pažnje od onoga što je zaista važno, a to je dijalog o normalizaciji odnosa između Beograda i Prištine“.\nBez uspeha, RSE je zatražio od Vlade Srbije, predsednika države i Ministarstva spoljnih poslova komentar stava Sjedinjenih Američki Država iskazanog u pismu koje je američki predsednik Donald Tramp uputio predsedniku Srbije Aleksandru Vučiću povodom Dana državnosti, 15. februara.\nBiber: Pitanje Kosova je klopka za opoziciju\nU tom pismu, između ostalog, predsednik Tramp, govoreći o budućim odnosima Srbije i Kosova, navodi da bi “uzajamno priznanjе trеbalo da budе cеntralni еlеmеnt trajnе normalizacijе odnosa“ između Kosova i Srbije.\nZa razliku od Sjedinjenih Država, čiji su visoki predstavnici prvi put posle 2008. godine, kada je proglašena nezavisnost Kosova, poslednjih meseci slali poruke da Priština i Beograd treba da dođu do fleksibilnog i kreativnog rešenja, koje ne isključuje ni korekciju granica, što bi one podržale, Nemačka je protiv bilo kakvih pomeranja granica.\nIstovremeno je primetno da je srpski predsednik napravio zaokret, udaljavajući se od kancelarke Angele Merkel ka prvacima američke administracije, s obzirom da je već ranije stavio do znanja da je za razgraničenje između Srba i Albanaca.\nKosovski predsednik Hašim Tači daje na znanje da ni sam nije protiv neznatnih graničnih korekcija, ali je protiv toga čelnik Vlade Kosova Ramuš Haradinaj.\n„Ipak, ako se dugoročno pokaže da su Srbija i Kosovo spremni da pokažu više napretka u dijalogu, mislim da bi i Nemačka mogla biti spremnija na veći stepen fleksibilnosti, ali sadašnji stav Berlina jeste da pojedini političari korekciju granica predstavljaju kao paralelno ili alternativno rešenje u odnosu na dijalog o normalizaciji odnosa između Srbije i Kosova“, ocenjuje Julia Himmrih.\nUpitan da li su nepomirljive razlike između Vašingtona i Berlina po pitanju Kosova, spoljnopolitički komentator Boško Jakšić za RSE kaže da se Berlin i Vašington u jednom slažu –to je međusobno priznanje Srbije i Kosova – ali da nisu saglasni kojim putem do toga.\n„Bilo bi najgore da se sada kosovski problem pretvori u još jedan od poligona ’ratovanja’ između Evropljana i Amerikanaca – od trgovinskog rata, pa sada do toga da po pitanju Kosova jedni insistiraju na jednom, a drugi na drugom“, ocenjuje Jakšić i dodaje da nije do kraja jasno na čemu insistiraju ni jedni ni drugi.\nKog obima je razgraničenje: Boško Jakšić\n„Berlin stavlja do znanja samo šta neće, ali nema saopštavanja jasnog plana po kom scenariju da se to reši. Vašington deluje takođe veoma uopšteno: dakle, mi nemamo ništa protiv nekih teritorijalnih razgraničenja. Pitanje koje se s tim u vezi retko pominje, a može da bude od značaja, jeste koji je obim tog razgraničenja“, kaže Jakšić.\nVrh srpske vlasti koketira i sa idejom uvlačenja Rusije u rešavanje probema Kosova. Radi to i Vučić, i šef diplomatije Ivica Dačić, a pogotovo pojedini ministri u Vladi, poput Nenada Popovića, koji slove kao proruski ljudi. Jakšić, međutim, ocenjuje da bi Rusija bila spremna da trguje s rezolucijom 1244. odnosno, podrži rešenje koje dogovore Priština i Beograd, što je nagovestio i kosovski predsednik Tači, u zamenu za neke američke i zapadne ustupke oko Krima.


Kusturica: Kinematografija je kao kockarnica\nKusturica je Tanjugu uoči večerašnjeg otvaranja šestog Međunarodnog filmskog i muzičkog festivala Kustendorf rekao da je kinematografija u svetu često podređena vremenu koje diktira strašnu brzinu i zbog toga filmovi nemaju ni prostor ni vreme, pa utoliko su filmovi koji stižu na Mećavnik, sa svojom spontanošću, značajni.\n"Kinematografija u svetu je uvek kockarnica, neizvesna delatnost. Da bi je učinili što izvesnijom, u Holivudu su napravili čitav mehanizam kojim se ispituju ukusi odredjenih slojeva stanovništva i prema tome se ona servira. Velike teme mogu biti obradjene, ali u brzini koju zadaje vreme, a ono zadaje strašnu brzinu, i onda film nema svoje ni vreme ni prstor, a to su mu glavne karakterisike", primetio je on.\nMonika Beluči bi na Mećavnik trebalo da stigne u subotu\n"Lični iskazi, filmovi koji stignu na Mećavnik su zapravo parametar koji u sebi sadrži deo spontanosti, koji je neophodan kinematografiji. Kako se to sve meša dolazimo do jednog bućkuriša u kome je kinematografija sve samo ne ono što je bila u prošlom veku - to je jedan konglomerat ideja, sponzora", ocenio je Kusturica.\nOn je istakao da se u Drvengradu okupljaju ljudi koji imaju iluziju da je kinematografija umetnost, ali se trude i da zabave.\n"Zbog toga mislim da je ovo značajno mesto. Značajno je i po tome što nema nijedne reklame i što se sve dešava u autentičnom dekoru", dodao je priznati reditelj.\nOdri Tatu prvi put u Srbiji\nKusturica je naglasio da ljudi vole da dodju na festival gde će videti užbudljive filmove i čuti uzbudljiva predavanja.\n"Mi smo jedini festival na koji dolaze i oni koji su već afirmisani i oni koji su na putu da to budu poput Bena Zejtlina, čiji je film izuzetno snažan i nominovan za Oskara. To okupljanje na Mokroj Gori postalo je mitsko, a to se odrazilo i na povećanje broja ljudi", istakao je on.\nKusturica je rekao da bi odjek festivala bio što jači potrebni su ljudi kao što je Monika Beluči.\n"Monika Beluči i ja se znamo dugo i ona je dobrodošla na svim festivalima kao jedan prelepi začin koji privlači pažnju. Ono što radi Kanski festival na veliko, mi radimo na malo, ali da bi odjek bio što jači potrebni su ljudi kao Monika", istakao je reditelj.\nPovodom dolaska poznate francuske glumice Odri Totu, Kusturica je primetio da je ona pokazala da je velika glumica. "Sad ulazi u fazu kada je odigrala veliki broj filmova i zna se ko je", dodao je.\nNa pitanje kako će se njihov dolazak odraziti na atmosferu Kustendorfa, njegov osnivač i domaćin je primetio da "ljudi greju prostor, a ne radijatori".\nKustendorf počinje večeras projekcijom filma "Cvetovi rata" kineskog reditelja Džang Jimoua, kome će biti uručena i Nagrada za buduće filmove, nakon čega će koncert održati Nemanja Radulivić sa kvintetom "The Devil’s Trills".


Referendum o Danu RS je praznik slobode i demokratije - Sputnjik Srbija\n11:40 15.09.2016 Preuzmite kraći link\nPredsednik Republike Srpske Milorad Dodik, poručio je da je predstojeći referendum o Danu Republike praznik slobode i demokratije, upozorivši da je BiH došla u ćorsokak iz koga se mora tražiti izlaz, ali ne „dobrim namerama“ OHR-a i zapadnih ambasada koji godinama ispunjavaju želje Bošnjaka za dominacijom nad Srbima i Hrvatima.\n„Referendum su odmah proglasili neustavnim, kao da svi ti ambasadori sede u Ustavnom sudu BiH. Očigledno, u tom sudu su njihovi poslušnici, koji su uvek spremni, preglasavajući srpske a često i hrvatske sudije, krojiti i prekrajati međunarodni Dejtonski sporazum“, naveo je Dodik u autorskom tekstu za „Glas Srpske“.\nZapitao je i zašto Ustavni sud BiH nije uputio neukog Bakira Izetbegovića da ne može da traži ukidanje 9. januara kao Dana Republike Srpske, a da pritom ostane 1. mart 1992. kao Dan bošnjačke nezavisnosti BiH i 28. avgust 1993. kao Dan Hrvatske Republike Herceg-Bosne, koji se proslavljaju, iako to Srbi ne podržavaju.\n„Zašto se ne razgovara jasno i odgovorno o haosu koji stvaraju večito nezadovoljni bošnjački političari, mržnji koja bljuje sa internet portala i medija, zašto razgovaraju sa nevladinim organizacijama i obilaze njihove tvorevine o ’genocidnoj Srpskoj‘ iako se oni javno deklarišu kao antidejtonske grupe“, upitao je Dodik.\nOn je naveo da Ustav određuje BiH kao demokratsku zemlju, koja će delovati po zakonu i slobodnim demokratskim izborima, i da ako jednom entitetu Ustavni sud BiH ukine zakon koji je donela vlast izabrana na demokratskim izborima, onda time krši Ustav, zakon i izbornu volju građana.\nDodik je podsetio da je 9. januar — Dan Republike Srpske ustanovljen 1992. godine, pre građanskog rata u BiH i pre nastanka dejtonske BiH, koja je postala nakon što su dva entiteta, potpisujući Aneks četiri kao Ustav BiH, ujedinila teritoriju i vlast. „Za proteklih 20 godina Dejtonski sporazum nije imao šansu, jer su intervencijama međunarodne zajednice, kroz delovanje visokih predstavnika i Ustavnog suda BiH sa troje stranih sudija, evidentna gruba kršenja i dopisivanje Ustava BiH. Pritom se stalno optužuje Republika Srpska za kršenje Dejtona iako ga nikako nije mogla kršiti“, istakao je Dodik.\nOn je naglasio da se Republika Srpska samo protivi onome u šta se izrodilo 20 godina stranog protektorata, bez legaliteta, legitimiteta, a pogotovo ikakve odgovornosti tih kršitelja međunarodnog ugovora i ljudskih prava.\nPredsednik Srpske je napomenuo da u SAD referendum ne postoji u federalnom zakonodavstvu, ali ima široku primenu u zakonodavstvima država-članica i da raspisivanje referenduma u BiH pripada entitetima, jer nije izričito dato u nadležnost BiH.\nOn tvrdi da je Izetbegović u pohodu protiv Republike Srpske institucije BiH pretvorio u instrumente bošnjačke unitarističke politike i da im je oduzeo bilo kakvu verodostojnost.\n„Preteći je upozorio Centralnu izbornu komisiju BiH da ne sme dati biračke spiskove za referendum, jer će krivično odgovarati. Umislio je Bakir da će Republika Srpska odustati od referenduma“, navodi Dodik.\nOn je podsetio da je Alija Izetbegović, govoreći o Ustavnom sudu BiH, rekao da se „odluka donosi većinom glasova i praktično zavisi od sudija stranaca. U najgorem slučaju, odluka će dobiti pet od ukupno devet glasova — tri stranca i dva Bošnjaka“, i konstatovao je da Alija Izetbegović „samo što nije rekao da su pored bošnjačkih sudija i stranci na bošnjačkom spisku“.\n„Zahvaljujući takozvanom Savezu za promjene, Bakir je nastavio gde je stao (njegov otac) Alija. SDS, PDP i Dragan Čavić, svojim ćutanjem, aminovali su da i teritorija Republike Srpske u Han Pijesku bude upisana kao vlasništvo BiH, što krnji 49 odsto onoga što je Srpskoj pripalo Dejtonskim sporazumom. Takvi i služe Bakiru da ukida postepeno Republiku Srpsku, sve dok joj ne ukine i ime da bi ostala prazna ljuštura na nemilost sarajevskoj vlasti“, upozorava Dodik.\nOn je poručio da će svi oni koji godinama podržavaju kršenje Dejtonskog sporazuma na štetu Republike Srpske dobiti odgovor na referendumu.\n„Naša snaga je u doslednoj primeni Dejtonskog sporazuma, onako kako je napisan. Zato je referendum 25. septembra praznik slobode i demokratije“, zaključio je Dodik.\nreferendum u Repulici Srpskoj, Bakir Izetbegović, Ustav, praznik, Milorad Dodik, Republika Srpska


Podnesen zahtjev za pokretanje prekršajnog postupka protiv organizatora javnog skupa „Podrška Pravdi za Davida“\nPolicijski službenici Policijske uprave Banja Luka 04.01.2019. godine podnijeli su Osnovnom sudu u Banjoj Luci zahtjev za pokretanje prekršajnog postupka protiv lica P.K, B.G. I A.G., organizatora javnog skupa „ Podrška Pravdi za Davida.“\nOrganizatori javnog skupa se nisu pridržavali obaveza propisanih Zakonom o javnom okupljanju Republike Srpske, te su nakon održavanja prijavljenog javnog skupa na Trgu Krajine, organizovali i vodili neprijavljen javni skup u pokretu.\nOrganizatori javnog skupa su zajedno sa okupljenim građanima, zaustavljali i održali javni skup u blizini objekata koji se posebno obezbjeđuju, ispred objekta RTRS-a i stambene zgrade u kojoj živi Ž.K., na više lokacija izvršili potpunu blokadu i obustavu saobraćaja, a zatim na parking prostoru u Vidovdanskoj ulici onemogućili izvođenje predviđenog kulturno-zabavnog programa.\nTakođe, organizator javnog skupa nije obezbjedio red i mir na javnom okupljanju, što je za posljedicu imalo činjenje prekršaja po Zakonu o osnovama bezbjednosti saobraćaja na putevima u Bosni i Hercegovini, Zakonu o javnom redu i miru Republike Srpske i krivičnih djela propisanih Krivičnom Zakonikom Republike Srpske od strane učesnika javnog skupa.\nPolicijski službenici nastavljaju rad na utvrđivanju odgovornosti redarske službe zbog nepostupanja po Zakonu o javnom okupljanju Republike Srpske, kao i na identifikovanju i drugih lica koja su učestvovala u izvršenju prekršaja i krivičnih djela.


Ipsosov Mystery Shopping pruža brendovima trenutne povratne informacije o kvalitetu usluge, pomažući im na taj način da se poboljšaju u svim tačkama kontakta sa kupcima.\nDa li možete garantovati usklađenost brenda u vašoj poslovnoj mreži?\nKako možete da osigurate da se vaše strategije korisničkog iskustva pravilno i ravnomjerno primjenjuju?\nKoje provjere možete sprovesti da biste ocijenili da li vaši zaposleni daju ono što brend obećava?\nSa preko milion mystery shopping zadataka koji se svake godine realizuju širom svijeta, u više od 100 zemalja, pomogli smo implementaciju strategija korisničkog iskustva u mnogim vodećim svjetskim organizacijama.\nIpsos nudi tradicionalne F-2-F, telefonske i online mystery shopping metode za sve djelatnosti. Naša rješenja se isporučuju primjenom više tehnologija, uključujući mobilnu aplikaciju, audio i video snimke. Neke od specijaliziranih tehnika koje koristimo su:\nWeb and live chat mystery shops - - filming both the web and shopper simultaneously da bi se dobile “uživo” informacije o korisničkom iskustvu.\nMicro-Shops – Kratke, in-the-moment shops, savršene za brzo mjerenje i razumijevanje obuke i promotivnog izvršenja.\nEksperimentalni mystery shopping - omogućavaju osoblju da ne samo pročita rezultate već da čuje ton, sentiment i glas klijenta.\nSve naše misteriozne kupovine obavljaju potrošači koji su prošli akreditaciju za mystery shopping i koji su kvalifikovani i spremni da završe odgovarajuće zadatke.\nNaša aplikacija za izveštavanje o misterioznoj kupovini i veb portal koji su vodeći u ovoj djelatnosti omogućavaju klijentima pristup rezultatima njihovog korisničkog iskustva, kad god i gdje god su im potrebni. Sa rezimiranim informacijama, dubinskim analizama, hot-alerts i prilagodljivim izveštajima, naši klijenti mogu lako da rezimiraju naše nalaze i podijele ih u svojim kompanijama.\nAmerički prodavac bežičnih mreža koji procjenjuje 1000 lokacija mjesečno bio je u stanju da ustanovi da brzo pozdravljanje kupaca ima potencijal da za 10% uveća prodaju.\nKombinujući mystery shopping program i EFM na jednoj platformi, multinacionalni maloprodavac djelova automobila i kamiona uskladio je svoju strategiju korisničkog iskustva i povećao stope konverzije. Ovo je rezultiralo uvećanjem od preko 500 miliona dolara prihoda godišnje kroz upravljanje učinkom i closed loop povratne informacije od potrošača.\nLatinoamerički maloprodajni gigant, sa 800 supermarketa, Uradi Sam robnih kuća i maloprodajnih objekata širom Argentine, Brazila, Čilea, Perua i Kolumbije, povećao je transakcije preko svojih kreditnih kartica za 300%. Svakog mjeseca smo sprovodili 3200 mystery shopping poseta u regionu, a programu se pripisuje i šira upotreba njihove kreditne kartice.


Novaković učestvovao u Sofiji u radu Generalnog odbora za ekonomiju PSSEECP-a - Privredna štampa\nNovaković učestvovao u Sofiji u radu Generalnog odbora za ekonomiju PSSEECP-a\nZamjenik predsjedavajućeg Delegacije Parlamentarne skupštine BiH u Parlamentarnoj skupštini Procesa saradnje u jugoistočnoj Evropi (PSSEECP) Momčilo Novaković učestvovao je u Sofiji u radu Generalnog odbora za ekonomiju, energetiku i infrastrukturu PSSEECP-a.\nNa skupštini je razmatrao pitanje unapređenja infrastrukture u jugoistočnoj Evropi, kao i pitanje ubrzanja realizacije prioritetnih projekata iz ove oblasti.\nNakon dvodnevne rasprave, učesnici sastanka usvojili su Nacrt rezolucije u kome su pozvali države članice SEECP-a da promoviraju institucionalnu saradnju i jačanje kapaciteta za razvoj saobraćajnog sektora, kao i mjere zajedničke saobraćajne politike za zemlje regiona jugoistočne Evrope.\nPozivajući se na uredbu EU iz decembra 2013. godine, kojom se utvrđuju nove smjernice za razvoj Transevropske saobraćajne mreže (TEN – T), članovi su predložili razvoj i završetak TEN – T mreže u JI Evropi, kao i uspostavljanje efikasnog saobraćajnog sistema koji će olakšati punu integraciju regiona u saobraćajni sistem EU.\nIstičući da prekogranična saradnja i dobrosusjedski odnosi, te unapređenje saobraćajne infrastrukture predstavljaju preduvjet za pune evropske integracije regiona JI Evrope, članovi Generalnog odbora pozvali su države članice SEECP-a da se fokusiraju na uspostavljanje modela izrade zajedničkog regionalnog pristupa investiranju u razvoj infrastrukture.\nIstovremeno, parlamenti država članica SEECP-a pozvani su da doprinesu lakšem usvajanju zakona koji se tiču saobraćaja i regionalnih projekata u oblasti infrastrukture.\nNacrti izvještaja i rezolucije u vezi sa pitanjem unapređenja infrastrukture, kao i pitanjem ubrzanja realizacije prioritetnih projekata iz ove oblasti u regionu JI Evrope, biće razmatrani i usvojeni na plenarnom zasjedanju PSSEECP-a u junu ove godine, saopćio je Sektor za odnose s javnošću PSBiH.\nMuent i Brown kod premijera Novalića\nSaradnja Vlade Federacije BiH i Evropske banke za obnovu i razvoj na određenim projektima, privatizaciji i provedbi Reformske agende…\nFondacija Mozaik objavila je da će saradnja sa Švedskom razvojnom agencijom u BiH (Sida) omogućiti mladima da dobiju od 500…\nBalCannes: Kampanja agencije Via Media "Upoznaj prave heroje" među najboljim u regiji\nNa ovogodišnjem izdanju BalCannes-a u Rovinju, u konkurenciji od 55 agencija iz cijele regije, žiri sastavljen od klijenata, izabrao je…\nHIFA OIL će snabdijevati gorivom avione kompanije Wizz Air\nTešanjska kompanija za promet naftom i naftnim derivatima HIFA OIL potpisala je ugovor o snabdijevanju aviona Wizz Air, najveće low-cost…\nImamović: BIT centar najuspješniji je tehnološki park na ovom prostoru\nGrad Bihać i zadruge osigurali jeftiniji repromaterijal za proljetnu sjetvu


Stanojević proziva u ponedeljak: Crno-beli kreću sa 23, reprezentativcima šest dana viška\nDodatni odmor za osmoricu igrača\nSitno broje u „Zemunelu“. Kratko je trajala pauza od završne utakmice minule sezone, poraza u finalu Kupa Srbije, do početka priprema za novu. Ko se odmorio, odmorio se. Vreme je da se prinone na posao, u cilju pomeranja Parnog valjka sa kritične tačke.\nU ponedeljak u deset časova u Sportskom centru „Partizan-Teleoptik“ crno-beli će se okupiti posle bezmalo >> Pročitaj celu vest na sajtu MozzartSport.com << tri sedmice pauze i krenuti da hvataju zalet za naredni takmičarski ciklus. Prema nagoveštajima, šefu stručnog štaba Aleksandru Stanojeviću trebalo bi da se jave 23 igrača.\nNa prozivci će se pojaviti većina starosedelaca, s obzirom da dosad niko nije napustio klub, kao i daroviti dečaci iz omladinskog pogona (trenutno sigurni samo napadači Marko Milovanović i Samed Baždar). Uvodnih nekoliko treninga ekipa će raditi u krnjem sastavu.\nRazlog leži u činjenici da je trener Stanojević posle meča sa Zvezdom u finalu kupa rekao strancima da mogu da dođu sa najviše šest dana zakažnjenja. Opravdanje imaju u činjenici da su posle klupske sezone imali nastavak u reprezentativnim dresovima, a u tu grupu spadaju Nemanja Jović (seniorska selekcija Srbije), Lazar Pavlović, Nikola Štulić (mlada selekcija Srbije), Igor Vujačić (Crna Gora), Bibars Natho (Izrael), Sejduba Suma (Gvineja) i novajlja iz Vojvodine Siniša Saničanin (Bosna i Hercegovina).\nNjihova obaveza je da se do 20. juna pojave u Beogradu, kako bi se testirali i počeli da hvataju ritam sa ostatkom tima pred put na centralni deo priprema u Sloveniju.\nOsim pomenutih, početak priprema propustiće i Filip Holender. Krilni napadač je sa Mađarskom na Prvenstvu Evrope, kad naši severni susedi okončaju učešće na turniru moraće i on na odmor, što znači da bi ekipi mogao da se priključi pred sam start sezone.\nA ona za Parni valjak kreće 22. jula, prvim susretom drugog kola kvalifikacija za novo UEFA takmičenje, Ligu konferencija.


Petak, 04 Januar 2019 23:15\nPolicija MUP-a Kantona Sarajevo u naselju Šip uhapsila je lice A.H. koje se može dovesti u slučaj ubistva tridesetogodišnjeg Miloša Ostojića, koje se dogodilo 1.1.2019. godine u 23:05 časova u Istočnom Sarajevu, pišu fedenralni mediji.\nPrema pisanju ''Avaza'', večeras je slobode lišen Admir Hodžić zvani Atko, poznat policiji od ranije, a sumnjiči se da je u svojstvu pomagača i lica koje je skrivalo izvršioce krivičnog djela ubistvo, učestvovao u likvidaciji pomenutog mladića.\nHodžić se tereti da je izvršiocima ubistva pomogao da se sakriju nakon ubistva, a policija je izvršila detaljan pretres stana i iz njega su izuzeti određeni dokazi.\nOsumnjičene za ubistvo policija nije pronašla na licu mjesta, te se za njima intezivno traga.\nFederalni mediji pišu da su osumnjičeni dvojica bjegunaca iz slovenačkog zatvora u Kopru, a radi se o državljaninu Srbije Damnjanu Mitroviću (40) i državljaninu BiH Draganu Milosavljeviću (41), koje su Slovenci ranije uhapsili zbog trgovine oružjem, drogom i ilegalnim prelaskom državne granice.\nNavodno, oni su pobjegli iz zatvora u Kopru jer nisu htjeli da budu izručeni Srbiji.\nViše iz kategorije: « Trebinjac sa 62. 654 KM najveći dužnik u neplaćanju kazni Gatačka policija zaplijenila 240 kilograma ''skanka'' »


Zvezda obezbedila titulu – BTV\nZvezda obezbedila titulu\n06.05.2019. btv 0 Comments\nGolom Milana Pavkova u finišu utakmice,fudbaleri Crvene zvezde ,pobedili su Mladost sa 1:0 i obezbedili 29. titulu prvaka države dva kola pre kraja Superlige.\nPartizan je trijumfovao u trećem minute nadoknade vremena protiv Napretka 2:1 posle preokreta. Strelac je bio Aleksandar Šćekić, pošto je sudija Bojan Nikolić procenio da je lopta koju je uputio glavom prešla gol liniju.\nSa igračem manje, zbog isključenja Marka Gobeljića u 69, Pavkov je sedam minuta pre kraja iskoristio asistenciju Milana Gajića i doneo veliko slavlje oko 7.000 gledalaca na stadionu „Rajko Mitić“. Zvezda je do nova tri boda stigla kroz dramu, pošto je prethodno Mohamedu El Farduu Benu golman Dragan Rosić odbranio penal, a pored toga Mladost je propustila nekoliko dobrih šansi iz kontri. Tim Vladana Milojevića je, bez obzira na kiks Radničkog i remi sa Vojvodinom 0:0, teoretski osvojio titulu drugu godinu za redom.\nIstovremeno, Partizan je u trećem minute nadoknade vremena trijumfovao protiv Napretka 2:1 posle preokreta. Napredak je poveo u 20. minutu golom Andreja Ilića, a izjednačio je Danilo Pantić u 63. Meč u Humskoj na pocetku bio je kratko prekinut zbog uvreda sa tribina predsedniku Srbije Aleksandru Vučića, a kao i na ranijim utakmicama čula su se skandiranja „Uprava napolje“.\nRezultati i strelci 5. kola plej-ofa: Crvena zvezda – Mladost 1:0 (Pavkov 83), Partizan – Napredak 2:1 (Pantić 63, Šćekić 90+3 – Ilić 20), Radnički – Vojvodina 0:0, Čukarički – Proleter 3:0 (Mudrinski 6, 36, Šapić 79).\n← U utorak objava o novoj velikoj investiciji u Srbiji\nU Srbiju dolazi MTU Aero Engines →\nOd 22.do 27. oktobra održava se jubilarni 35. Beogradski džez festival\n26.09.2019. btv 0\nNa Balkanskom šampionatu srpskim atletičarima šest medalja\n16.02.2020. btv 0


Naravno da rezultat nije bio u prvom planu, već dobra zabava, sjajni potezi, atraktivna zakucavanja i borba za prestiž zvezda u usponu.\nSve oči ljubitelja najjače košarkaške lige na svetu su bile uprte u novu senzaciju Džeremija Lina, ali je zvezda Niksa podbacila - istina je da je proveo svega osam minuta na parketu i za to vreme je ubacio samo dva poena.\nZato je partiju za uživanje publike prikazao Kajri Irving, prvi pik na prošlogodišnjem draftu koga je izabrao Klivlend i nije pogrešio. Nova nada Kavalirsa je nanizala 34 poena što je bilo dovoljno da ponese MVP titulu i donese trijumf Barklijevoj ekipi. Trojke je šutirao kad je imao priliku, ali je to radio bez promašaja (8-8), a i devet puta je proigrao nekog od saigrača.\nTo je mnogo bolje činio plej Minesote Riki Rubio - čini se da se Španac najviše igrao, probacivao je loptu kroz noge protivnicima, sebi iza leša, sjajno nabacio Blejku Grifinu za alej-up. Naravno, nisu izostala ni prepoznatljiva, monstruozna zakucavanja krilnog centra Klipersa, a jedan od najlepših poteza izveo je Džon Vol.\nU Šekovoj ekipi istakli su se pomenuti Rubio, inače jedini Evropljanin sa 12 poena i sedam asistencija, najefikasniji je bio Tristan Tompson sa 20 poena, dok su Greg Monro i Noris Kol ubacili 19, odnosno 18 koševa. Pored Irvinga, u Čakovom timu odličan je bio Pol Džord koji je nanizao 23 poena.\nMnoštvo atraktivnih poteza i dobre zabave priredili su oni koje su izabrali Šek i Barkli u “Emvej centru“ u Orlandu i tako zagrejali atmosferu pred ona takmičenja koja privlače najviše pažnju na Ol staru, a to su nadmetanja u zakucavanjima i brzom šutiranju trojki. Ona su programu u noći između subote i nedelje od 02:30, a poslastica 61. Ol stara, sudar Istoka i Zapada zakazan je za ponedeljak, sat i po vremena iza ponoći.


Barskom prugom ponovo 100 na sat - 15.11.2017, Sputnik Srbija\nZavršeni su radovi na modernizaciji dela barske pruge od Resnika do Valjeva u dužini od 77,6 kilometara i tom prugom se danas provozala potpredsednica Vlade i... 15.11.2017, Sputnik Srbija\nvesti, srbija, crna gora, zorana mihajlović, ržd internešnl\n20:15 15.11.2017 (Osveženo: 21:26 15.11.2017)\n© Foto : Vlada Srbije/M. MirceticMinstarka Zorana Mihajlović u vozu.\n© Foto : Vlada Srbije/M. Mircetic\nSa Rusima i aneks za modernizaciju pruge Stara Pazova — Novi Sad\n15 Novembar 2017, 11:24\nVozovi modernizovanom prugom ponovo mogu da idu brzinom od 100 kilometara na sat, a Mihajlovićeva je podsetila da je modernizacija tog dela barske pruge završena nakon pune četiri decenije.\n„Rekonstruisali smo prvih 77 kilometara pruge i ovo je samo početak“, poručila je.\nMinistarka se ruskim dizel-motornim vozom, koji je nabavljen u okviru ruskog kredita, vozila od Vreoca do Valjeva zajedno sa potpredsednikom Ruskih železnica Aleksandrom Mišarinom, generalnim direktorom RŽD Internešenel Sergejom Pavlovim i predstavnicima medija.\nMinistarka je u železničkoj stanici Valjevo, gde je zvanično obeležen završetak radova, rekla da je sada prosečna brzina na toj pruzi oko 100 kilometara na sat.\nUgovorena vrednost radova na modernizaciji pruge Resnik — Valjevo je 79,9 miliona dolara, a radovi su finansirani iz ruskog kredita čija je ukupna vrednost 800 miliona dolara. Modernizacija pruge Resnik — Valjevo u dužini od 77,6 kilometara, na međunarodnom železničkom koridoru Beograd — Bar, završena je u roku, 13. novembra, a redovan železnički saobraćaj na tom delu barske pruge uspostavljen je juče.\nMihajlovićeva je naglasila da predstoji dalja modernizacija pruga na Koridoru 10.\nObnova barske pruge je počela 15. jula 2016. godine, posle pune četiri decenije, a radove je izvela kompanije RŽD Internešenel.\nMihajlovićeva je istakla da su Ruske železnice jedne od najboljih na svetu i da će Srbija nastaviti u saradnji sa njima da realizuje zajedničke projekte u Srbiji.\nRusi i Srbi zajedno\nMišarin je rekao da su tu prugu zajedno radili ruski i srpski stručnjaci, da je pruga izgrađena kvalitetno i u predviđenom roku.\nOn je naglasio da će Ruske železnice raditi i prugu Stara Pazova — Novi Sad, koja je deo buduće brze pruge Beograd — Budimpešta.\nZahvalio je Vladi Srbije na dobroj saradnji i izrazio očekivanje da će saradnja biti nastavljena i da žele svoje iskustvo i tehnologiju da podele sa Srbijom.\nPavlov je rekao da se RŽD Internešenel oseća u Srbiji kao kod kuće i podsetio da su pored deonica koje su radili obnavljali i škole.\nOn je zahvalio ministarki Mihajlovićevoj na velikoj podršci, ističući da ona učestvuje u svim njihovim počecima na projektima u Srbiji.\nPavlov je ministarski uručio „specijalnu medalju“ za koju je rekao da je „broj jedan“ i da s pravom treba da pripadne Zorani Mihajlović.\nGeneralni direktor Infrastrukture železnice Srbije Miroljub Jevtić rekao je da na pruzi Resnik — Valjevo više nema laganih vožnji i da je posle više od 60 godina izvršen remont najznačajnih infrastrukturnih objekata.\n„Remontovano je 17 mostova, 12 propusta, na 27 putnih prelaza promenjena je kompletna signalno-sigurnosna oprema, a na 16 putnih prelaza izvršeni su građevinski radovi. Izgrađeno je 14,5 kilometara novih odvodnih kanala pored pruge i sanirano je 10 kosina“, naveo je on.\nStižu i vozovi iz Rusije\nJevtić je rekao da je vreme putničkih vozova smanjeno sa 90 do 100 minuta na 65 minuta na toj pruzi.\nOn je rekao da i će se na pruzi od Beograda do Novog Sada, za brzinu od 200 kilometara na sat putovati pola sata kraće.\nProjekat za prugu Resnik — Valjevo uradio je Saobraćajni institut CIP i radovi su obuhvatili rekonstrukciju trupa pruge, gornjeg stroja koloseka, dva tunela i 17 mostova, kontaktne mreže, SS i TT sistema, kao i remont svih infrastrukturnih objekata duž pruge, uključujući i 10 stanica.\nPruga Beograd—Bar kroz Srbiju duga je 287 kilometara, a puštena je u saobraćaj 1976. godine.\nRuski kredit obuhvata modernizaciju i gradnju pančevačke pruge, šest deonica na Koridoru 10, obnovu barske pruge od Resnika do Valjeva, prugu Stara Pazova — Novi Sad i nabavku 27 novih dizel-motornih vozova iz Rusije.


Đurić: Tri razloga što smo dalje, a ne bliže rešenju - Kancelarija za koordinacione poslove u pregovaračkom procesu sa Privremenim institucijama samouprave u Prištini, Vlada Republike Srbije\nNaslovna » Aktuelno » Vesti » Đurić: Tri razloga što smo dalje, a ne bliže rešenju\nĐurić: Tri razloga što smo dalje, a ne bliže rešenju\n31. avgust 2018. Izvor: Tanjug\nDirektor Kancelarije za KiM Marko Đurić izjavio je danas da ima tri razloga zbog kojih smatra da smo sve dalje, umesto bliže rešavanju odnosa sa Prištinom, a da je jedna od glavnih "sumanuta" kampanja pretnji političara iz vladajućih struktura u Prištini.\nĐurić je na konferenciji za novinare rekao da je utisak da je na sceni utrkivanje ko će da zauzme oštriji stav i da poruči da Srbi treba da dobiju manje prava u budućnosti nego što ih i sada imaju, a u to uvlače i albanske političare sa juga Srbije, kao što je Šhiprim Šerifi koji priziva rat i naselje.\n"Sve te filmove mogu samo da sanjaju" rekao je Đurić i naveo da je reč o "sumanutim" teritorijalnim pretenzijama u kojima su oni koji ih iznose stigli ne samo do Niša već idu i dalje...\nKako kaže svemu tome pomaže i ćutanje međunarodne zajednice koja ne reaguje i nema ni ozbiljnije osude ni političkog delovanja koje bi trebalo da zaustavi kampanju koja se vodi u Prištini.\nPonovio je da se to neće desiti i da do rešenja može doći samo kroz razgovore. Đurić je naveo da je drugi razlog činjenica da je sve evidentnije da je predsednik Srbije Aleksandar Vučić bio u pravu kada je upozoravao da ozbiljni krugovi u međunarodnoj zajednici rade na tome da Srbija ne dobije ništa i da je stvar završena 2008. godine kada je jednostrano proglašena nezavisnost, a oni je priznali, a što su pojedini "genijalni beogradski političari verifikovali pred MSP" svojim postavljenim pitanjem.\nNaveo je da pričaju kako bi oni ko zna šta uradili, a dok su bili na vlasti i bili u prilici da nešto učine radili sve samo na ličnom bogaćenju i pitanje KiM pretvorili u poligon za pljačku i kao Vuk Jeremić u Tadićevo vreme da to prodaju za dva tapšanja po ramenu pred neke izbore.


Radna grupa izradila plan zbog priliva izbeglica\nZbog izbeglica izrađen plan sa svim mogućim scenarijima\nVesti Autor:Tanjug24. avg. 201509:57 > 10:01\nPomoćnica republičkog komesara za izbeglice Daniijela Popović Roko izjavila je, povodom povećanog priliva izbeglica na teritoriji Srbije, da je oformljena radna grupa koja je izradila plan sa svim mogućim scenarijama.\nPopović Roko je za RTS rekla da se od četvrtka intenzivno prati i reaguje na promenjenu situaciju koja se tiče povećanog priliva izbeglica na teritoriji Srbije.\nIspovesti izbeglica koje su ušle u Srbiju\nŠoder: Ne sme se sprečavati ulazak izbeglica\nU četvrtak makedonska vlada je na granici između Makedonije i Grčke neko vreme zadržala gotovo 5.000 izbeglica sve do subotu ujutro kada su oni počeli da pristižu na Miratovačko polje, na granicu između Makedonije i Srbije da bi bili primljeni u Srbiju, a zatim i upućeni u prihvatni centar Preševo, gde im je pružena urgentna pomoć i medicinski skrining, istakla je Popović Roko.\nU junu ove godine, Srbija, videvši da je povećan broj tražilaca azila, koji dolazi iz zemalja pogođenih ratom, oformila je radnu grupu u kojoj učestvuju predstavnici sedam ministarstava kojom predsedava ministar za rad, zapošljavanje i socijalnu politiku, kazala je pomoćnica republičkog komesara za izbeglice.\nNajava mađarskih vlasti da će izgraditi zid na granici između Srbije i Mađarske delovala je kao faktor koji je izazvao pojačan i ubrzan priliv izbeglica koji kreću prema zapadnoj Evropi, rekla je Popović Roko.\nSrbija i nadležni organi radili su sinhronizovano, značajni resursi su izdvojeni iz budžeta Srbije, a značajna pomoć je stigla i od međunarodnih organizacija ili bilateralnih donatora, istakla je Popović Roko i dodala da je CK u kontaktu sa međunarodnom federacijom Crvenog krsta i da donacije brzo stižu.\nNa pitanje o sukobu između migranata u parku pored autobuske stanice dok je deljena hrana, Popović Roko je odgovorila da je to bio manji incident, da su hitna pomoć i MUP blagovremeno reagovali i da su povređeni zbrinuti u zemunskoj bolnici.


Jagodinke u Norveškoj o trošku RSS – Balkan-Handball.com\nHome / Ženski rukomet / Jagodinke u Norveškoj o trošku RSS\nŽORK Jagodina objavio je saopštenje u kome se zahvaljuje Rukometnom savezu Srbije za finansijsku pomoć vezanu za putovanje na meč Lige Evrope u norveški Bergen narednog vikenda.\nPoznato da je u ,,malim“ sportovima u Srbiji nema para i da su sponzori praktično nezainteresovani za ulaganja, ali potez Rukometnog saveza Srbije da finansira troškove puta i boravka ekipe ŽORK Jagodina u Norveškoj budi nadu da može drugačije nego do sada i bolje nego ranije da se izađe u susret klubovima koji predstavljaju svoju državu na međunarodnim takmičenjima. Sredstva nisu mala, reč je o nekoliko desetina hiljada evra, ali za tu nesvakidašnju i iznenađujuću odluku RSS stigla je zavalnost Grada Jagodina i ŽORK Jagodina. Gradonačelnik Ratko Stevanović se zahvalio predsednici RSS Mileni Delić na podršci da srpski ženski rukomet bude predstavljen u na što bolji način u zemlji svetskih, evropskih i olimpijskih šampiona, koja gaji i najbolji klupski rukomet.\nU ženskom rukometu sam blizu 15 godina, menjali su se ljudi na funkcijama u rukometu, ali do sada klubovi koji nastupaju u Evropi nisu imali ovakav tretman od strane RSS. Zaista potez vredan hvale, nema sličnih primera u region i šire. Velika pomoć za klubove u svakom smislu, ne samo finansijska, već i logistička. Zadovoljstvo klubova radom RSS i ovim činom, nadam se da će biti pretočeno kroz rezultate u Evropi, jer smo ranijih godina, u skladu sa niskim budžetima, uglavnom u prvim kolima završavali evrokupove, neki klubovi su odustajali od takmičenja. Nova energija u RSS daje i klubovima krila da što bolje predstave svoju državu i na međunarodim utakmicama. Naravno odmah smo se zahvalili svima u RSS, pre svega predsednici Mileni Delić koja sa mnogo empatije i razumevanja prati dešavanja u ženskom rukometu, kazao je predsednik ŽORK Jagodina Aleksandar Miladinović, stoji u saopštenju Jagodinki.\nRukometašice Jagodine u nedelju 17. oktobra u 18 sati sastaju se u Bergenu u Norveškoj sa ekipom Tretnesa.\n← Prethodni članak IN MEMORIAM: Preminula Julija Nikolić\nNaredni članak → ŽENSKI ARKUS: Remi u Kragujevcu, trijumf Bekamenta\nSajo na aparatima


Prvi potpredsednik Vlade Srbije Aleksandar Vučić procenjuje da bi šef nemačke diplomatije Gvido Vestervele prilikom posete Beogradu mogao da kaže da očekuje potpisivanje implementacionog plana, i ističe da će naša odluka o tome zavisiti od toga kakav će taj plan biti.\nVučić: Ne očekujem loše ili suviše dobre vesti\n- Ja ne očekujem loše ili suviše dobre vesti, ali očekujem da Vestervele kaže da očekuje potpisivanje implementacionog plana, kako bi mogli da dobijemo datum za pregovore - rekao je Vučić novinarima, odgovarajući na pitanje šta se može očekivati od Vesterveleove posete.\n- Od toga kakav će biti taj plan zavisiće i naša odluka - istakao je vicepremijer.\nOn je rekao da će sa Vesterveleom o tome "razumno razgovarati", kao i da će mu preneti da Srbija smatra da je zaslužila datum.\n- Dakle, oni očekuju da nekakav implementacioni plan bude usaglašen i posle toga mislim da dileme neće biti - zaključio je Vučić.\nOn je takođe, odgovarajući na pitanja, rekao da će se sa Srbima sa Kosova i Metohije sastati u naredna dva, tri dana.\nOdgovarajući na pitanja novinara u vezi eventualnog nametanja plana implementacije, Vučić je rekao da ne može ni EU da to napravi bez naše saglasnosti.\n- Možete nešto da nametnete, ali mislim da EU želi saglasnost obeju stranu i, na kraju krajeva, to je razgovor između Srba i Albanaca - EU jeste važan posrednik, ali kako ćete da sprovedete dogovor koji se tiče jedne od strana ako nemate njenu saglasnost - rekao je Vučić.\n- Ne mislim da oni (EU) imaju ideju da se to sprovodi u delo bez saglasnosti Srbije i Srba, u krajnjoj liniji - naglasio je Vučić.\nVučić je rekao da smatra da će EU tražiti poštovanje implementacije plana, istakavši da u samoj primeni sporazuma ima i onog što ne spada u sam sporazum, već ima i onoga što spada u sprovođenje Rezolucije 1244, što još nije sprovedeno.\n- Tako da ne mislim da će se oko toga postaviti velika pitanja - rekao je Vučić, odgovarajući na pitanja da li će EU insistirati i na početku primene sporazuma.\nPrvi potpredsednik vlade očekuje i da bude potvrđeno da se Srbima garantuje državljanstvo Srbije i da mogu sa tim dokumentima "da izađu na te izbore do kraja godine o kojima govorimo".\nPrema njegovim rečima, posle toga bi sve dileme, kao i one koje se tiču drugih dokumenata bile razrešene i ne bi bilo više problema za srpsku stranu.\nOn je naveo i da Srbi prilikom razgovora prošle sedmice nisu ni postavljali pitanja u vezi sa sporazumom, već ono što su izvlačili kao konsekvence ili što su neki političari govorili da će to biti konsekvence - pitanje državljanstva, diploma, dokumenata...\n- Ne mislim da je sporazum bio problem - podvukao je Vučić i dodao da taj dokument ni danas ne hvali, da ne misli da je divan, ali i da je to najviše što se moglo u datom trenutku.\nVicepremijer je ocenio i da Srbi sa Kosova i Metohije znaju da moraju da rade sa svojom vladom, da su videli kolika je podrška i stranaka i građana u Srbiji za nekakve ekstremne ideje, te da im je iz svega jasno da treba da rade sa svojom vladom i da drugu nemaju.\nMandić: Sporazum ne oslikava pravo raspoloženje u Crnoj Gori, ali je mera kompromisa, pozvaću Krivokapića da u PRVU POSETU ODE U SRBIJU\nPendarovski i Hoti: Vašingtonski sporazum korak napred\nHrvatski veterani tuže Vulina\nUdruga hrvatskih branitelja Domovinskog rata 91. podnela je Državnom tužilaštvu Hrvatske i Javnom tužilaštvu Srbije krivičnu prijavu protiv Aleksandra Vulina, ministra za rad, zapošljavanje, boračka i socijalna pitanje Vlade Republike Srbije, piše u saopštenju koje je Tanjugu dostavio predsednik tog udruženja Mladen Pavković.\nVučić se sastao sa kineskim investitorima, večeras susret sa Erdoganom (VIDEO)\nMediji: Izbori na Kosovu 29. septembra?\nIzbori na Kosovu najverovatnije će biti održani 29. septembra, ukoliko parlament bude raspušten na sednici 22. avgusta, prenosi portal "Kosovo online".


Izgradnja "Hiltona" podstiče sređivanje fasada u centru Beograda - Gradjevinarstvo.rs\nIzgradnja "Hiltona" podstiče sređivanje fasada u centru Beograda\n21.09.2016. | Beoinfo\nIzgradnja hotela „Hilton” veoma je važan projekat jer je simbol novog Beograda kojem stremimo dve godine unazad, rekao je danas (21.09.2016) gradonačelnik Beograda Siniša Mali, koji je zajedno sa glavnim gradskim urbanistom Milutinom Folićem posetio gradilište ovog hotela u Ulici kralja Milana. On je tom prilikom podsetio da se na izgradnju hotela čekalo sedam ili osam godina, između ostalog zbog toga što investitor nije mogao da dođe do potrebnih dozvola.\n- Ovaj deo grada bio je potpuno ruglo. Sada smo pokazali da možemo drugačije i bolje i da zajedno sa investitorima radimo na rešavanju njihovih problema. Na ovom gradilištu rade naši ljudi, što predstavlja podsticaj našoj privredi i građevinskoj industriji. „Hilton”, kao jedan od najpoznatijih lanaca hotela u svetu, predstavlja simbol da se stvari menjaju i on je samo jedan od hotela koji se grade ili će se graditi u našem gradu - istakao je Mali.\nOn je dodao da nas ovakva investicija tera da budemo još bolji, pa se u ovom trenutku radi na projektu sređivanja fasada od Trga Slavija do Trga republike.\n- Namera nam je da sve fasade oko hotela budu rekonstruisane i sa dekorativnim osvetljenjem, kako bi po završetku njegove izgradnje čitav ovaj deo grada izgledao lepše. Posebno sam ponosan na naše građevinske inženjere jer su pojedine metode u izgradnji primenjene prvi put u Evropi, što pokazuje da imamo kvalitetne ljude koji do sada nisu imali mogućnost da pokažu svoje znanje. U Beogradu nikada više gradilišta nije bilo nego u ovom trenutku, što je dokaz da smo na pravom putu - naglasio je Siniša Mali.\nVrednost ulaganja u ovoj hotel je oko sedamdeset miliona evra, a rok za završetak radova je maj 2018. godine.


POZNATO KO SUDI U LISABONU: Hteli da ga linčuju u Milanu, a „delijama“ i „grobarima“ je noćna mora! | Blok vesti\nHome Sport POZNATO KO SUDI U LISABONU: Hteli da ga linčuju u Milanu, a...\nPOZNATO KO SUDI U LISABONU: Hteli da ga linčuju u Milanu, a „delijama“ i „grobarima“ je noćna mora!\nBLIŽI se utakmica godine za Srbiju, duel protiv Portugalije privlači veliku pažnju javnosti. UEFA je donela odluku o tome ko će suditi naredni meč, a čini se da Srbi neće biti zadovoljni odlukom evropske kuće fudbala.Original Article\nPrevious articleUZBUNA PRED VEČITI DERBI! Obradović: Igrali smo bez koncentracije i zasluženo smo izgubili\nNext articleZavršen SICEF Hakaton #7


Institut za ženski sport proslavlja Svetski dan devojčica\nTanjug 11. oktobra 2021. 16:19\nBEOGRAD – Danas proslavljamo Svetski dan devojčica uz činjenicu da Institut za ženski sport svakoga dana raste, što govori kolika je potreba da devojčice dobiju šansu da se bave sportom, poručila je Marina Maljković, idejni tvorac Instituta i selektorka ženske košarkaške reprezentacije Srbije.\nKako je saopšteno, više od 50 sportskih stručnjaka i radnika u sportu okupljeno je u Institutu za ženski sport kako bi se svim devojčicama u Srbiji omogućilo da besplatno pohađaju 14 škola sportova u 12 gradova u Srbiji.\n“Samo u prethodnih mesec dana proširili smo škole sportova u još dva grada i sada sa nama vežba preko 1.000 devojčica“, izjavila Maljković.\nNa Međunarodni dan devojčica Maljković je pozvala roditelje da dođu i upišu svoje devojčice u besplatne škole sporta , jer kako kaže, največha prednost u bavljenju sportom kod dece u odnosu na odrasle je u tome što kada deca počnu da se bave sportom kao mala, mnogo je veća verovatnoća da neće napustiti sportske aktivnosti i da će ostati aktivni i kada odrastu.\n„Besplatne škole sportova koje smo razvili pomažu devojčicama širom zemlje da zdravije žive i lakše postignu uspeh u školi. Naša misija je da napravimo pozitivnu razliku u budućem razvoju devojčica u našoj zemlji. Bez obzira da li im je potrebna motivacija da se bave sportom ili mogućnosti da pohađaju škole sporta, sa timom vrhunskih sportskih stručnjaka pomažemo devojčicama da zavole sport i omogućavamo im jednake uslove da budu fizički aktivne. Kroz sistem besplatnih škola sportova omogućavamo devojčicama u Srbiji da budu fizički aktivne i da njihov talenat prepoznaju naši najveći stručnjaci“, dodala je Maljković.


U nastavku je govor predsednice Ustavnog suda Republike Kosovo, gđe Arta Rama-Hajrizi, na ceremoniji obeležavanja 241. godišnjice nezavisnosti Sjedinjenih Američkih Država, organizovanoj od strane Ambasade SAD-a u Prištini:\nPoštovani ambasadoru Delawie,\nPoštovana gđo Kimble Delawie,\nOsećam se veoma počastvovana i privilegovana da se obratim na vaš poziv u ime Republike Kosova ovoj poštovanoj publici i da zajedno obeležimo ovu godišnjicu nezavisnosti Sjedinjenih Američkih Država. Danas slavimo u najnovijoj državi u Evropi, koja je ostvarila svoju slobodu i nezavisnost žrtvovanjem svoga naroda i uz snažnu podršku američkog naroda. Dakle, mi danas ovde proslavimo obe - Dana nezavisnosti Sjedinjenih Američkih Država i prijateljstvo među nama.\nSAD nije samo inspiracija za nas, već i podsećanje da sticanje nezavisnosti nije i ne može biti cilj sam po sebi. Naprotiv, SAD je - kao što je danas poznajemo, rezultat kontinuiranog napora američkog naroda da stvori ovo društvo što otvorenijim, demokratsko, razvijeno i bolje za sve.\nAmerika je najbolji primer da proces izgradnje države nikada ne prestaje. Kontinuiran napor svih generacija da daju smisao nezavisnosti i da ožive državu, čini da svaki građanin i političar među različitim generacijama dobije priliku da da svoj doprinos u stalnom procesu izgradnje države.\nJoš uvek nije navršena dekada od istorijskog trenutka kada je Kosovo proglasilo svoju nezavisnost. Vreme istorijskih dostignuća za Kosovo nije završeno. Naprotiv, sada svako dostignuće, svaki napredak, svaki razvoj čini istoriju, dakle, svaka generacija mora osetiti na svojim plećima odgovornost da da svoj značajan doprinose za izgradnju naše zemlje, što, između ostalog, postaje moguće samo jačanjem vladavine prava.\nVladavina prava je jedna od osnovnih premisa na kojima se gradi američki ustavni sistem. Čak je i Ustav kosova izgrađen na istoj premisi - niko nije iznad zakona i svi, bez izuzetka, su pod njegovom kontrolom. Realizacija ove premise u potpunosti je, međutim, i dalje daleko od željenog. Ovaj izazov treba da nam posluži kao vodič za tačno određivanje ciljeva i koraka za jačanje naše države.\nKosovo ima Ustav koji, prvo, odražava najviše standarde principa moderne demokratije, zaštite osnovnih prava i sloboda građana i odražava najbolje prakse podele vlasti. Ustavni sud Republike Kosovo radi svaki dan sa najvećom posvećenošću da štiti ove ustavne vrednosti. Sprovođenje ovog mandata je moj glavni zadatak kao predsednice Suda i sudija, kao sastavni i odlučujući deo ove institucije.\nŠtaviše, zaštita ustavnosti i zakonitosti treba da bude obaveza svake državne institucije, svakog državnog službenika i svakog građanina naše Republike. Primer Sjedinjenih Država odražava uspehe koji se mogu ostvariti kada je vladavina zakona osnov na kome se gradi društvo. U ostvarivanju ovog cilja, imamo podršku američke države i mnogih drugih prijatelja Kosova. Ovo, takođe, dugujemo građanima Kosova, njihovom žrtvovanju i nadi za bolju budućnost.\nNa kraju, Amerika nas uči da društvo ne definišu problemi sa kojima se suočava, već način kako ove probleme rešava ovo društvo. Način na koji prepoznajemo i rešavamo naše probleme je najbolji pokazatelj da li naša demokratija funkcioniše.\nNaša zemlja je sada pred drugim testom svoje demokratije. Među testovima funkcionisanja demokratskog društva je i stvaranje institucija koje proizilaze iz izbora, odnosno prevod ustavnog mandata u reprezentativne institucije koje su u službi naroda i koje su odgovorne narodu. Ustavna pravila treba tumačiti u cilju stvaranja institucija i ona ne mogu da služe kao izgovor za stvaranje prepreka u procesu uspostavljanja ustavnih institucija proizašlih iz izbora.\nUspešno prevazilaženje ovog testa će biti dodatni pokazatelj za održivost demokratije na Kosovu. Dodatni pokazatelj posvećenosti svih institucija Kosova da se poštuje i ojača vladavina prava.\nSamo preko poslednje navedenog, budućnost Kosova će obećati blagostanje za svoje građane. Samo u zemlji u kojoj preovladava vladavina prava, mi ćemo slaviti našu godišnju nezavisnost sa ponosom, kao što slave večeras naši američki prijatelji.\nNadam se da će Sjedinjene Američke Države i njen narod nastaviti da budu „svetionik nade“ za Kosovo i za sve ostale narode sveta.\nDa budete blagoslovljeni zauvek!


Građani, da ukinemo letnje računanje vremena ili ne? - 05.07.2018, Sputnik Srbija\nBrisel je konačno odlučio da svoje građane pita da li žele da se ukine letnje računanje vremena ili ne, a s tim u vezi Evropska komisija je pokrenula... 05.07.2018, Sputnik Srbija\nUkinuti, nego šta...! Kakva li je to budalaština...!? Dokon pop i koze krsti pa tako i taj koji je to smislio...!\nevropa, vesti, svet, društvo, evropska unija (eu)\n22:02 05.07.2018 (Osveženo: 13:49 11.10.2021)\n© Flickr / leoplusSatovi koji prikazuju vremenske zone\nBrisel je konačno odlučio da svoje građane pita da li žele da se ukine letnje računanje vremena ili ne, a s tim u vezi Evropska komisija je pokrenula konsultacije koje će trajati do 16. avgusta.\nEK zanima da li Evropljani žele da zadrže letnje računanje vremena ili ne i vole li više letnje ili zimsko računanje vremena.\nKonsultacije su pokrenute na zahtev Evropskog parlamenta u februaru, kao i građana, ali i nekih država-članica.\nPrema anketi nemačkog osiguravajućeg društva DAK, u martu je 73 odsto ispitanih Nemaca reklo kako bi radije da se letnje računanje vremena ukine, prenosi Hina. Međutim, malo ih je koji to očekuju u idućih pet godina.\nLetnje računanje vremena uvedeno je u nekoliko evropskih zemalja radi čuvanja energije tokom Prvog svetskog rata.\nEvropski propisi nalažu da se časovnici u EU pomere za sat vremena napred poslednje nedelje u martu i vrate sat vremena nazad poslednje nedelje u oktobru.


Lalatović je ponosan, kaže da bi i Srbija trebalo da bude... - Sportske.net\nOdlazak sjajne generacije - Ko ostaje u mladoj reprezentaciji?Poraz sa igračem manje - "Orlići" se oprostili od Eura"Orlići" promašivali, a onda stigla dupla kazna!Lalatović rotirao, oni izlaze na megdan "Furiji"! (SASTAVI)Koji tim će Lalatović izvesti na megdan Špancima?\nPortugal 0:2, Makedonija 2:2 i Španija 0:1 - to je učinak mlade reprezentacije Srbije, koja na Evropskom prvenstvu u Poljskoj nije uspela da se domogne plasmana u polufinale.\nPosle svega, selektor Nenad Lalatović u izjavi za sajt FSS-a poručuje da je ponosan na svoje ''Orliće'' i ono što su prikazali na ovom takmičenju, a lošu sreću je okrivio i za poslednji poraz od kombinovane postave Španije.\n''Mislim da smo još jednom pokazali da Srbija ima jako kvalitetne mlade igrače, momke koji su s pravom bili evropski i svetski prvaci. Igrati na ovakvom nivou, protiv ovakve reprezentacije sa igračem manje to samo pokazuje kakav kvalitet ima ova generacija. I Srbija treba da bude ponosna što ima ovakve igrače'', izjavio je Lalatović.\nNaravno, podsetio je na priliku koju je Veljković propustio na početku meča, mada ne treba zaboraviti i da nas je golman Manojlović u više navrata spasavao ubedljivijeg poraza. Ali, Lalatović za to opravdanje vidi u činjenici da smo u drugom poluvremenu imali igrača manje na terenu, posle isključenja Đurđevića.\n''Mogu biti ponosan na njih, jer ovako se boriti sa igračem manje i praviti šanse... Posebno prvo poluvreme, kada smo bili egal, imali dve stopostotne šanse. Veljković je bio sam na drugoj stativi, kada je prebacio loptu preko gola.\nI žao mi je zbog te šanse, jer da smo postigli gol, tok meča bi sasvim sigurno bio drugačiji'', smatra Lalatović, koji ističe i da je Španija prvi favorit za osvajanje titule prvaka Evrope.


„Cilj nam je normalna, građanska Srbija, pravednih institucija, koja ceni jubav i poštuje različitost, koja će uneti novu energiju na Kosovu i u Bosnu i Hercegovinu i koja će omogućiti novi odnos sa Hrvatskom“, rekao je Jovanović okupljenima u Domu omladine.\nOn je kazao da i danas veruje da članstvo te partije ima „dovoljno pameti“ da dođe do odgovora na pitanje šta ljudi žele i kako te želje da ostvare i održe.\n„Naša je obaveza da postignemo saglasnost oko politike koju Vučićeva vlada nije u stanju da sprovede“, rekao je lider LDP i dodao da zbog toga ne likuje, jer je to posledica „njihovih unutrašnjih slabosti i onoga što nisu uradili 2012. godine“.\nPrijemu su prisustvovali lider SDS i bivši predsednik Srbije Boris Tadić, poslanice Demokratske stranke Aleksandra Jerkov i Gordana Čomić, istoričarka Latinka Perović. Liberalno demokratska partija (LDP) osnovana je u novembru 2005. godine.


Tribina je organizovana povodom obeležavanja Evropske nedelje borbe protiv raka grlića materice, a na temu „Borba protiv karcinoma grlića materice - lečenje i prevencija“, govorio je prof. dr Aleksandar Radulović, ginekolog i načelnik Centra za vantelesnu oplodnju u Opštoj bolnici Subotica.\nGovoreći o ovoj značnoj temi, prof. dr Radulović je pre svega naglasio da je potrebno još više uticati na podizanje svesti žena o značaju prevencije raka grlića materice.\n— Srbija se nalazi na četvrtom mestu u Evropi po oboljevanju žena od raka grlića materice, posle Bugarske, Makedonije, Litvanije i Rumunije. Godišnje od ove bolesti u našoj zemlji oko 1.200 do 1.500 žena oboli, umre oko 500, što praktično znači da svakog dana jedna žena umre od raka grlića materice. Od 25 regiona na koliko je podeljena Srbija, najmanja incidenca nastanka bolesti je u Zlatiborskom okrugu, a najveća u Borskom. Severnobački okrug se nalazi na devetom mestu po broju obolelih žena od raka grlića materice u Srbiji. Prevencija je izuzetno važna te je neophodno da žene redovno posećuju ginekologa, a ne samo po potrebi, kao i da najmanje dva puta godišnje urade papa test, ili obave druge preglede kojima se karcinom može otkriti na vreme te je i mogućnost izlečenja veća.\nGovoreći o vakcini protiv raka grlića materice koja je trenutno u Srbiji u fazi ispitivanja da li je treba uvesti ili ne, prof. dr Radulović kaže da je ona korisna, naročito u zemljama gde je visok procenat oboljevanja od raka grlića materice, kao što je Srbija. Njome bi se smanjila aktivnost HPV virusa koji sa onkogenim potencijalom, osim promena na grliću materice može da izazove i karcinome na anusu, u usnoj šupljini, na spoljašnjim genitalijama i slično, navodi naš sagovornik.\n— Vakcinacijom bi se uspeo prevenirati ne samo nastanak karcinoma grlića materice, nego i njegovo aktivno prenošenje putem polnih odnosa. Podržavam uvođenje ove vakcine u tom smislu — kaže prof dr Radulović.\nTribina Unije žena Gradskog odbora SNS -a bila je izuzetno posećena, a nakon predavanja prof. dr Radulović odgovarao je na pitanja koje su postavljale zainteresovane žene.


VODIČ ZA KOMUNICIRANJE TOKOM PANDEMIJE: Twitter savetuje brendove kako da komuniciraju u “novoj stvarnosti” – Adria Media Group\nTwitter savetuje kako brendovi treba da komuniciraju putem ove platforme za vreme pandemije. Globalni čelnici Twittera, Alex Josephson i Eimear Lambe, smatraju da kriza nije„ marketinška prilika“ i ne preporučuju brendovima da se oportunistički vezuju za strah za zdravlje, ali su saglasni da je ovo nova stvarnost koja zahteva promišljenu navigaciju.\n“Twitter je platforma koja igra značajnu ulogu u kriznoj komunikaciji, a može da bude moćan alat za komunikaciju s kupcima, zaposlenima i širom zajednicom. Brendovi moraju da razumeju jedinstvene uloge koje igraju u životima ljudi, moraju da sagledaju kako su se te uloge promenile zbog koronavirusa i šta mogu da učine kako bi pomogli, a ne da kopiraju ono što rade drugi.“\nI ton je važan tokom krize. Savetuju da se izbegava sumornost i sarkastičnost, a da se prednost da empatiji, razumevanju i određenoj vrsti humora. Sugerišu maloprodajnim brendovima da budu spremni da pređu na e-trgovinu, a onima koji planiraju događaje da prihvate live streaming.\nBrendovi na Twitteru treba da se usredsrede i na ono što je ljudima potrebno dok traje kriza. Oni koji poseduju informacije koje mogu da pomognu ljudima da se snađu u nesigurnosti ili da ih umire, treba da ih dele. „Na primer, maloprodajni brendovi mogu da obaveštavaju javnost o zalihama kako bi se ublažila panična kupovina. Ako imate važne informacije koje utiču na vašu kompaniju ili zaposlene (npr. oko prenosa virusa) trebalo bi da ih podelite.“\nI sa manje ozbiljnosti, napisali su, „U ovakvim vremenima, kada vesti mogu da nas preokupiraju, malo skretanje sa te teme može mnogo da znači. Realnost je da prosečan Twitter timeline sadrži kombinaciju vesti, informacija i interesovanja. Od 1. januara tvitovi povezani sa COVID-om predstavljaju samo 1% ukupnih tvitova koji su poslati na Twitteru. ”\nOriginalan tekst možete da pročitate ovde: https://www.adweek.com/digital/twitter-tries-to-guide-brands-on-its-platform-through-the-coronavirus-crisis/\nPosted in Mediji u doba KoroneTagged covid-19, drustvene mreze, twitter


Vakcina protiv ebole prvi put je testirana 2015. u Gvineji, dok su posljednjih godina razvijeni lijekovi koji mogu povećati stopu preživljavanja pacijenata.\nList dodaje da se Gvineja, jedna od najsiromašnijih zemalja na svijetu, istovremeno bori s pandemijom korona virusa povrh epidemija žute groznice i ospica. Ipak, zvaničnici su za cilj postavili obuzdavanje epidemije u narednih šest nedjelja. "Zajedno ćemo pobijediti!", izjavio je ministar zdravstva Remi Lama (Remy Lamah).\n"S obzirom na ove nove alate, kao i na činjenicu da su na terenu kvalifikovani zdravstveni radnici koji već imaju iskustva s reagovanjem na ebolu, nadamo se da ćemo uspjeti brzo kontrolisati ovu epidemiju", kazao je Nikolas Muli (Nicolas Mouly), voditelj programa za hitne slučajeve u Savezu za međunarodno medicinsko djelovanje.


Tramp obećao izbacivanje ilegalnih imigranata prvog dana svog mogućeg mandata\nBeta 27. avgusta 2016. 23:10\nPredsednički kandidat republikanaca Dold Tramp povezao je danas nelegalnu imigraciju sa nezaposlenošću i obećao da će izbaciti stotine hiljada ljudi bez papira prvog dana svog mogućeg predsedničkog mandata u januaru 2017. godine.\n„Prvog dana počeću brzo da proterujem kriminalne ilegalne imigrante u ovoj zemlji, posebno stotine hiljada onih koji su pušteni na slobodu pod administracijom Obama-Klinton“, rekao je on u De Mojnu, u centralnoj državi Ajovi, na skupu koji je organizovala lokalna republikanska senatroka Džoni Ernst.\nRepublikanski kandidat za Belu kuću ponovio je da će izgraditi veliki zid na granici sa Meksikom i pojačati kontrole za pronalaženje osoba bez dokumenata koje pokušavaju da dobiju socijalne beneficije ili strance čije vize su istekle.\n„Ako ne kontrolišemo datum isteka viza, naša granica postaje otvorena, to je tako jednostavno“, rekao je Tramp.\nMilijarder se obavezao da će poništiti ukaze predsednika Baraka Obame koji je privremeno regulisan boravak stotina hiljada ljudi i obećao da će dozvoliti policiji na granicama da „konačno rade posao za koji su angažovani“.\n„Jedan glas za Trampa je glas za pravnu državu jedan glas za (Hilari) Klinton je glas za otvorene granice“, rekao je on u osvrtu na svoju demokratsku rivalku na predstojećim predsedničkim izborima Hilari Klinton.\nOn je takodje ponovio svoj poziv biračima crncima, od Detroita do Baltimora, koji je počeo da upućuje poslednjih dana. Tramp je naglasio da će samo nova ekonomska politika i promena lidera omogućiti da se reše problemi koji pogadjaju crne kvartove… izbacivanjem ljudi koji nemaju papire čime će se rešiti nezaposlenost.\n„Svaki put kad jedan gradjanin crnac, ili bilo koji drugi gradjanin, izgubi svoj posao zbog ilegalnog imigranta, prava tog američkog državljanina su potpuno pogažena“, izjavio je Tramp.\nTramp medjutim još nije izneo svoj tačan program za imigraciju. On je u četvrtak rekao da će ga uskoro predstaviti.


Lane veruje u Zvezdu, neće biti ubedljivog poraza na ''Enfildu''? - Sportske.net\nLane veruje u Zvezdu, neće biti ubedljivog poraza na ''Enfildu''?\nMože li srpski šampion sutra da ostvari znatno bolji utisak nego u Parizu?\nZvezda naučila lekciju, ovo je ključ za uspeh na ''Enfildu''?Kakva čast - Liverpul je OVOM pričom najavio utakmicu sa Zvezdom!Van Dajk najavljuje još jedno spektakularno veče na "Enfildu""Redsi" ne zaboravljaju - Porazi od Zvezde zapalili varnicu!Ben uveren, Zvezdi se neće ponoviti Pariz\nKako se približava utakmica na ''Enfildu'', sve veće je nestrpljenje među navijačima Crvene zvezde.\nMnogi veruju da meč u Parizu nije pokazao prave Zvezdine kvalitete, da Milojevićev tim može mnogo bolje od toga i to bi sutra od 20:55h trebalo i da se potvrdi na terenu.\nU to veruje i naš nekadašnji reprezentativac, svojevremeno i fudbaler Liverpula Milan Jovanović.\n''Mislim da će Zvezdi biti lakše protiv Liverpula nego protiv PSŽ. Bilo bi neozbiljno da prognoziram rezultat, ali to što su Francuzi dali crveno-belima šest golova ne znači da će isto uraditi i ekipa Jirgena Klopa. Može da se desi da Liverpul više leži Zvezdi od PSŽ.\nNe verujem da će Englezi pobediti sa pet golova razlike.\nCrveno-beli su prošle godine protiv Arsenala odigrali odlično, iznenađujuće dobar otpor su pružili. Ne vidim zašto ne bi ponovo to uradili'', izjavio je Jovanović za ''Informer''.\nOn smatra i da atmosfera na ''Enfildu'' neće biti preveliki problem za Zvezdu, jer ''delije'' na ''Marakani'' prave bolju atmosferu, a na pitanje novinara prokomentarisao je i nedavne sumnje u regularnost utakmice PSŽ-a i Zvezde.\n''Tvrdnje da je utakmica Zvezde i PSŽ bila nameštena su naučna fantastika. Nije sporno da postoje ljudi koji su verovali da će PSŽ pobediti sa pet golova razlike, ali priča o nameštanju je neozbiljna. Pa i sad ima onih koji veruju da će Liverpul pobediti sa pet razlike'', dodaje Jovanović.


Proglašen pobednik crowdfunding hakatona iNOVACiJA | PC Press\n26. novembar 2020. 25. novembar 2020. PC Press\nTim Hidden Leaf pobednik je ovogodišnjeg hakatona iNOVACiJA, koji su organizovali Beogradska bankarska akademija, Komercijalna banka i Udruženje banaka Srbije. Drugo mesto osvojio je tim Fishsticks, a treće tim Sink. Timovi su se takmičili u razvoju crowdfunding platforme, koja treba da omogući i olakša prikupljanje sredstava za finansiranje inovativnih projekata.\nNajboljim projektima danas su uručene nagrade: prvoplasiranom 150 hiljada, drugoplasiranom 100 hiljada i trećeplasiranom 50 hiljada dinara.\n„Podržali smo Hakaton iNOVACIJA jer on objedinjuje nekoliko ciljeva Udruženja banaka Srbije. Sa jedne strane podržali smo inovativna, digitalna rešenja, što je dugoročni cilj UBS i celog bankarskog sektora. Sem toga, na ovaj način promovišemo razvoj preduzetništa, primenu domaćeg znanja i pameti, što će doneti značajnu korist celoj našoj zajednici“, rekao je Vladimir Vasić, generalni sekretar Udruženja banaka Srbije, na svečanoj dodeli koja je upriličena ovim povodom.\nCrowdfunding platforma motor za inovacije\nCrowdfunding je način finansiranja za prikupljanje sredstava za podršku novih projekata. Koristeći snagu zajednice, kreatori dobrih rešenja na ovaj način mogu relativno lako i brzo da tržišno valorizuju svoje ideje. Osnovni cilj ove platforme je da posluži kao svojevrsni digitalni medijator između inovatora sa jedne – i velikog broja malih ulagača sa druge strane, i tako obezbedi realizaciju vrednih ideja.\nTagovi: Hakaton, Udruženje banaka Srbije\n← Microsoft: Xbox kao aplikacija za TV\nSve što ste želeli da znate o mobilnim novčanicima →


Uživajte u čistom luksuzu AMG G63 limuzine od 1.2 miliona dolara - Muški magazin - trendovi, fitness, lifestyle, saveti, devojke... `\nNemojte žrtvovati luksuz, zarad bezbednosti…\nDiktatori, vođe država i slavne ličnosti vode računa o svojoj bezbednosti, dok se vozikaju u armiranim sedanima, ali prave face moraju imati pravi armirani SUV, poput ovog tjuniranog armiranog Mercedes-Benz AMG G63, koji je prava limuzina, a nastao je kao delo kanadskog Inkas Armored Vehicle Manufacturing.\nZnate da ćete se voziti sa stilom u ovom modelu, jer MMA superzvezda, legenda Konor Mekgregor ima svoj model. G63 AMG ima napredni oklop šasije, balističko staklo i sistem obezbeđenja perimetra uz vizualne i infracrvene termalne kamere, čiji snimci idu direktno na bezbedni cloud server gde se mogu pregledati šta god da se desi sa originalnim fajlovima.\nOva mašina nije samo armirana spolja, već poseduje i neverovatno raskošni enterijer, koji je predstavljan redizajniranom ultra premijum verzijom Alcantara somota i vrhunske egzotične kože. Naravno, ovaj model prati izobilje gedžeta, tako da se tu nalazi 4K Apple TV sa glasovnim kontrolama i 4K ultra-high-definition TV monitor. Samo nebo je granica za prilagođeni audio sistem ovog modela, koji ima više konfiguracija zvučnika na raspolaganju za svoje klijente.\nPored toga, ovo je limuzina, a svaka limuzina mora imati bar sa posudom za led, zar ne? Sedišta kapetana imaju masažnu funkciju i daljinski upravljač kojim se kontrolišu mediji, osvetljenje, kao i funkcije bezbednosti i komfora.\nKako je vaše mentalno zdravlje važno podjednako kao i fizičko, tim Inkas kompanije instalirao je nebo koje predstavlja mimiku realne sunčeve svetlosti, kako bi se smanjio osećaj umora i iscrpljenosti nakon dužeg vremena provedenog u automobilu, a povećalo celokupno mentalno dobrostanje.\nNaravno, sve ove bezbednosne i luksuzne opcije dolaze sa svojom cenom, koja u ovom slučaju iznosi 1.2 miliona dolara.\nPROČITAJTE SLEDEĆI TEKST: VW Grand California


Sagrada familija konačno dobija dozvolu za izgradnju - Svet - Dnevni list Danas\nPočetna » Svet » Sagrada familija konačno dobija dozvolu za izgradnju\nSimbol Barselone gradi se već 136 godina bez dokumentacije\nSagrada familija konačno dobija dozvolu za izgradnju\nNakon više od veka od kako je položen kamen temeljac i 92 godine pošto je njenog čuvenog arhitektu Antonija Gaudija usmrtio tramvaj, velelepna crkva Sagrada familija u Barseloni će sada konačno dobiti dokumenta neophodna za izgradnju.\n0Piše: D. J. 19. oktobra 2018. 23.11\nSporazum koji su postigli poverenici crkve i gradsko veće znači da će ovaj projekat, čija je izgradnja počela 1882, po prvi put dobiti dozvolu za izgradnju.\nGaudijevo nedovršeno remek-delo je najposećenija turistička atrakcija u Barseloni, koja u grad privuče oko 20 miliona posetilaca svake godine, ali do kraja ove nedelje ipak nije imala neophodne dozvole za izgradnju. Novim dogovorom će biti ozvaničeni radovi na izgradnji i biće otvoren put za planiranje „proučavanja urbanih rešenja koja će doprineti da se uspešno okonča Gaudijev projekat“, saopštilo je gradsko veće. Sporazum uključuje i nacrte čiji je zadatak da se poboljša javni prevoz u okolini crkve. Sagrada familija će platiti 22 miliona evra kako bi pomogla prepravke na gradskoj transportnoj mreži, uključujući sedam miliona za poboljšanje sistema metroa u Barseloni. Četiri miliona evra će biti uloženo u renoviranje četiri najveće linije metroa, a tri miliona će biti upotrebljeno za održavanje bezbednosti i čistoće na ulicama.\n„Sagrada familija je simbol našeg grada i najposećeniji spomenik u njemu. Posle dvogodišnjih pregovora došli smo do sporazuma koji će obezbediti plaćanje dozvole za izgradnju, obezbediti pristup spomeniku i olakšati lokalni život zahvaljujući poboljšanju javnog prevoza i obnavljanju obližnjih ulica“, napisala je gradonačelnica Barselone Ada Kolau na Tviteru.\nbarselona, crkva Sagrada familijaBarselona


Popović: Mere nove uprave su dale rezultate\nPredsednik fudbalskog kluba Partizan Zoran Popović rekao je danas da su jedne od najvažnijih stvari koje je nova uprava uradila u svom dosadašnjem mandatu deblokada računa, redovna isplata zarada i isplate zaostalih obaveza kluba.\nPopović je, obraćajući se Skupštini kluba u Sportskom centru Teleoptik, podsetio da je nova uprava izabrana 25. decembra prošle godine i da je klub tada bio u teškoj finansijskoj situaciji.\n“Opšta situacija je bila veoma teška, dospele obaveze su bile 12,8 miliona evra, blokiran račun i nedostatak izvora sredstava za poslovanje i funkcionisanje kluba”, rekao je Popović.\nOn je naveo da ukupna atmosfera u klubu i oko kluba tada nije bila povoljna i da je nova uprava morala da se pozabavi i poboljšanjem atmosfere i ukupnog ugleda kluba.\n“Iz današnjeg ugla možemo reći da su preduzete mere i donete odluke u toku januara i februara bile uspešne, odnosno da su dale rezultate. Kratkoročnim pozajmicama članova uprave obezbedili smo sredstva za pripreme ekipe, zaključenjem kreditnog aranžmana i transferom Petra Škuletića obezbedili smo sredstva za rad i takmičenje u prvoj polovini godine, izvršili smo deblokadu računa i izmirili deo zaostalih obaveza”, rekao je on.\nPopović je naveo da te mere nisu naišle na dobar prijem kod javnosti i navijača i da je prolećni deo sezone počeo u negativnoj atmosferi koju su dodatno pogoršala dva neočekivana remija u prva dva kola. Krajem marta otpušten je trener Marko Niklolić i na njegovo mesto postavljen je Zoran Milinković.\n“Forma i rezultati ekipe su stabilizovani i planirana titula je zasluženo i ubedljivo osvojena. Poraz u finalu Kupa je jedini sportski neuspeh i za to nema opravdanja. Verujem da smo izvukli pouke a priliku za osvajanje duple krune nećemo propustiti u ovoj sezoni”, rekao je Popović.\n“Mi želimo da zadržimo dominantno mesto u srpskom fudbalu i da u Evropi ostvarimo za nijansu bolje rezultate nego prethodnih godina. Sa mnogo optimizma možemo da ocenimo da ćemo u narednoj sezoni biti jači, pogotovo što se od mladih igrača očekuje dalji napredak i razvoj. Prelazni rok traje još 45 dana i sigurno je da ćemo pokušati da ekipu dodatno osvežimo i pojačamo”, dodao je on.\nOn je dodao da je za kratko vreme zaključeno devet novih sponzorskih ugovora čija vrednost iznosi 1,1 miliona evra na godišnjem nivou, “što će biti rekordan prihod od sponzorstava u istoriji kluba”.\nIstakao je da nije dovoljno učinjeno na racionalizaciji poslovanja, reorganizaciji kluba i smanjenju rashoda i naveo da su pred Partizanom velike investicije kao što su izgradnja internata i pomoćnog terena stadiona Partizan.\nIdejna rešenja tih projekata predstavljena su danas na Skupštini a kako je navedeno, očekuje se da Sekretarijat za urbanizam uskoro odobri te projekte.\nZa novog člana UO Partizana danas je izabran Ostoja Mijailović.


BIAA 34 FX\nPredstavljeni novi iPhone 7 telefoni u vatreno crvenoj boji!\nNapisao prota, 2017-03-22 00:53:58 u Novosti\nMnogi veruju da pored inovativnih tehnologija kompanija Apple korisnike privlači i svojim odmerenim i svedenim dizajnom koji donosi prepoznatljivu eleganciju među proizvode ovog brenda, pa iskorak u tom pogledu (pogotovo kada je u pitanju čuvena iPhone linija telefona), može da predstavlja pravo iznenađenje. Sada se dogodilo upravo to – kompanija je zvanično predstavila nove iPhone telefone iz serije 7 i to u “vatreno” crvenoj boji!\nOvakav neobičan potez ima za cilj da privuče što veću pažnju javnosti, jer se iza svega krije zapravo jedna humanitarna akcija – novi iPhone 7 telefoni u crvenoj boji (standardni i iPhone 7 Plus), predstavljaju doprinos kompanije u borbi protiv HIV-a! Naime deo prodajnih prihoda koji se ostvare plasiranjem nove Apple iPhone 7 (Product) Red linije uređaja biće uplaćeni u Fond za borbu protiv ove opake bolesti, što će predstavljati konkretnu pomoć ali će doprineti i povećanju svesti o opasnostima koju ovaj virus nosi…\nInače, ova specijalna crvena edicija telefona će biti raspoloživa u verzijama sa 128 GB i 256 GB, a početna cena na evropskom tržištu bi trebalo da iznosi 870 eura. Prodaja kreće već krajem ovog meseca, a da li će i domaći korisnici moći da nabave neki ovakav upečatljiv primerak, za sada nam nije poznato.\nNa kraju treba reći da korisnici koji ne žele da se upuste u nabavku novog uređaja, ali žele da budu deo podrške ovoj akciji, moći će da kupe novu mobilnu bateriju koja se postavlja na zadnji deo iPhone 7 ili iPhone 7 Plus telefona. Apple je ovu bateriju nazvao Product Red Smart Battery Case, a za njenu kupovinu je potrebno izdvojiti 99 evra...


Privredni subjekti u industrijskoj zoni Bačići dobijaju novu saobraćajnicu - AKOS\nHome > Vijesti > Vijesti iz zemlje > Privredni subjekti u industrijskoj zoni Bačići dobijaju novu saobraćajnicu\nby - 21/10/2018\nNakon što su u proteklom periodu obnovljene dvije saobraćajnice u industrijskoj zoni Rajlovac, Rajlovačka cesta i krak Rajlovačke ceste, danas je počelo i asfaltiranje saobraćajnice u industrijskoj zoni Bačići, drugoj po veličini industrijskoj zoni u općini Novi Grad Sarajevo.\nPri kraju su radovi na saobraćajnici koja je bila u lošem stanju, gdje radnici preduzeća “Rad” vrše asfaltiranje ceste. Radovi se izvode u dužini od 270 metara saobraćajnice koja će imati dvije saobraćajne trake i trotoar za pješake. Asfaltiranjem saobraćajnice bit će upotpunjena infrastruktura i olakšan svakodnevni rad privrednih subjekata. Za te radove osigurano je 113.772 KM.\nObzirom da je ova industrijska zona na neki način nastajala bez plana i prethodno urađene infrastrukture i vodosnabdijevanja, privredni subjekti su imali dosta problema, tako da je Općina u saradnji sa Ministarstvom za privredu i Zavodom za izgradnju KS u protekloj godini uradila vodovodnu mrežu koja je koštala oko 320.000 KM. To je bio preduslov da bi se moglo raditi asfaltiranje saobraćajnice, najkritičnijeg dijela kojeg koriste svi privredni subjekti u industrijskoj zoni Bačići.\n„Nažalost ova industrijska zona nema riješeno ni pitanje oborinske kanalizacije, što ćemo u vremenu koje je pred nama rješavati. Mađutim, najveći problem kojeg su isticale firme koje ovdje rade je cesta koju radimo u saradnji sa Ministarstvom privrede KS. Ovu zimu dočekat će sa potpuno novom saobraćajnicom i infrastrukturom koja je najvažnija za njihov rad“, izjavio je načelnik Općine Novi Grad Sarajevo Semir Efendić, koji je sa saradnicima i izvođačem radova obišao radove u Bačićima.\nDodao je da će se u narednom periodu raditi i dijelovi industrijske zone koji nisu obuhvaćeni ovim projektom, a u kojima se također mora raditi vodovodna mreža, a zatim asfaltiranje saobraćajnice.\nAldin Pehilj, rukovodilac prodaje u firmi „Domavija“, koja posluje u ovoj industrijskoj zoni istakao je važnost stavljanja u funkciju saobraćajnice koja je bila u katastrofalnom stanju što je otežavalo njihov svakodnevni rad.\n„Zahvaljujući Općini ova zona je stavljena u punu funkciju, omogućen je normalan pristup našoj proizvodnji, kako uposlenicima, tako i našim kupcima“, kazao je.\nTagovano Bačići Novi Grad Sarajevo saobraćajnica


Početak Aktuelno Pod lupom Tajne javne nabavke\nDatum kreiranja: četvrtak, 14 decembar 2017\nU vezi sa koncesijom za aerodrom može se mnogo toga čuti i pročitati, jedino nema onoga od čega se moralo početi – analize koja bi pokazala da je za dalji razvoj aerodroma javno – privatno partnerstvo bolje rešenje od finansiranja iz sopstvenih izvora ili kredita i zašto je odabran upravo ovaj oblik koncesije. Podsećamo da smo ove ključne podatke tražili od više državnih organa, ali da ih još nismo dobili.\nPosle mnogih najava zvaničnika o velikoj zainteresovanosti potencijalnih partnera, priča o uspesima i potencijalima ovog javnog preduzeća i obaveštenja o odlaganju odluke o izboru koncesionara, sada se pojavila jedna veoma čudna priča u medijima. Prema tekstu iz „Blica“, „prljave igre potencijalnih koncesionara zainteresovanih za Aerodrom "Nikola Tesla" mogle bi da budu razlog incidenta u kojem su dvojica Indijaca krajem novembra pokušala da unesu lažni eksploziv u Srbiju“. Prema scenariju koji obrazlaže ovaj list, odnosno neimenovani sagovornik, „Imali smo informaciju da će se jedna indijska kompanija pojaviti među ponuđačima za koncesiju. Pretpostavljamo da su oni pokušali da lažni paket nalik eksplozivu prenesu preko dva kontinenta i unesu u Beograd. Time bi postigli da kažu kako je bezbednost na niskom nivou i kako svašta može da prođe naše aerodromsko obezbeđenje i, naravno, na konto toga bi pokušali da spuste cenu.“\nOve veoma ozbiljne optužbe protiv indijske kompanije koju verovatno nije teško identifikovati, ostale su za sada bez reakcije državnih organa. A takve reakcije bi moralo da bude, makar u vidu molbe da se ne iznose neproverene tvrdnje dok se ne utvrdi da li su optužbe osnovane, kako ne bi bio ugrožen postupak nadmetanja i kako bi se jasno stavilo do znanja koncesionarima koji su se javili ili to nameravaju da učine da mogu da računaju na ravnopravnan tretman.\nTeza koja se iznosi u novinskom tekstu inače nije naročito uverljiva. Naime, s obzirom na to da će budući koncesionar upravljati beogradskim aerodromom onako kako on smatra da treba da se čini, eventualni propusti u sadašnjem sistemu obezbeđenja ovog objekta nisu nešto što bi moglo da „obori cenu“, jer nije relevantno. Dalje, „obaranje cene“ u korist samo jednog od ponuđača može da ima efekta jedino kada nema konkurencije, već država mora da pregovara samo sa jednom firmom ili sa povezanom grupom firmi.


U maju smanjen broj krivičnih djela za 22 odsto /VIDEO/ - NTV Arena Bijeljina\nPolicijski službenici PU Bijeljina u saradnji sa Upravom za organizovani i teški kriminalitet MUP-a Srpske, postupajući po naredbi Okružnog suda u Bijeljini realizovali su operativnu akciju kodnog naziva “Kristal” usmjerenu na otkrivanje, rasvjetljavanje, i dokazivanje krivičnih djela iz oblasti zloupotrebe opojnih droga.\n15 juna ove godine u cilju pronalaska predmeta i tragova koji mogu poslužiti za dokazivanje krivičnih djela izvršen je pretres stanova i drugih prostorija kod devet lica na deset lokacija na području Bijeljine i Ugljevika, izjavio je načelnik PU Bijeljina Žarko Ćosić, govoreći o nastavku operativne akcije “Kristal”.\nDo sada u akciji “Kristal” osumnjičena su 23 lica, otkriveno je 17 krivičnih djela, pronađeno i zaplijenjeno oko 250 grama bijele praškaste materije koja svojim izgledom asocira na opojnu drogu kokain. Pronađeno je i 11 pištolja, od čega jedan gasni i oko 30.000 KM u raznim apoenima, te veći broj mobilnih telefona, sim kartica te ostalih predmeta koji mogu poslužiti kao dokaz u krivičnom djelu.\nAkcija “Kristal” odvijala se u tri faze, posljednja je realizovana 15.juna.\nStanje bezbjednosti na području koje operativno pokriva PU Bijeljina na osnovu svih analiziranih činjenica tokom maja mjeseca je zadovoljavajuće, ocijnio je načelnik ove uprave Žarko Ćosić. S ciljem uspostavljanja efikasnog sistema u borbi protiv svih vidova kriminala preduzete su aktivnosti i evidentirano je smanjenje ukupnog broja krivičnih djela za oko 22 odsto.\nNajčešće vrše krivična djela protiv imovine, zatim protiv života i tijela te iz oblasti zloupotrebe opojnih droga, pojašnjava Ćosić.\nU maju je evidentirano jedno lice koje je ilegalno ušlo na područje policijske uprave Bijeljina, što je znatno manje u odnosu na maj prošle godine kada je evidentirano 89 migranata koji su ilegalno ušli na ovo područje.\nTokom maja policija je evidentirala 168 slučajeva narušavanja javnog reda i mira te 195 prekršaja što je više u odnosu na isti period prošle godine. 154 prekršaja odnosi se na kršenje mjere ograničenje kretanja u sklopu mjera koje su uvedene s ciljem suzbijanja širenja virusa korona.\nStanje bezbjednosti saobraćaja tokom maja na području ove uprave je zadovoljavajuće kažu u policiji.\nDogodile su se 84 saobraćajne nezgode, od čega dvije sa poginulim licima, 13 sa teškim tjelesnim povredama, 17 sa lakšim tjelesnim povredama, dok su 52 saobraćajne nezgode za posljedicu imale materijalnu štetu.\nPrema riječima Kneževića, došlo je do pogoršanja bezbjednosti saobraćaja u kategoriji vozača bicikla, pa će policijski službenici u narednom periodu pojačati kontrolu prema ovoj kategoriji učesnika u saobraćaju, posebno u dijelu koji se koristi na korištenje florescentnog prsluka, te kontrole korištenja saobraćajnih površina koje su namijenjene za ove kategorije učesnika u saobraćaju.\nTags: akcija kristal, bijeljina, kristal, mup, mup rs, policija\nS kojim problemima se suočavaju mesoprerađivači? /VIDEO/


Prenos nadležnosti | Glas Srpske\nNakon što je Savjet ministara utvrdio mimo stavova iz Srpske izmjene Krivičnog zakona i usvojio Pravilnik o industrijskoj bezbjednosti iako su iz Srpske upozorili da bi usvajanje narušilo ustavne nadležnosti, u institucijama BiH u samo nekoliko dana usvojen je novi dokument kojim se od Srpske ponovo otimaju njene nadležnosti.\nRiječ je o Programu razvoja sistema zaštite i spasavanja, koji je usvojila Zajednička komisija Parlamenta BiH za odbranu i bezbjednost, a čiji je potpisnik ministar bezbjednosti Dragan Mektić.\nAko bi taj program bio usvojen u Parlamentu BiH, Civilna zaštita RS, ali i njihove kolege u FBiH i Brčko distriktu, izgubili bi svoje ulogu, komandovanje i odlučivanje, jer su one stavljene pod kapu Ministarstva bezbjednosti BiH.\nČelnici Civilne zaštite RS, koji su još ranije upozorili da ovaj program krši ustavne odredbe, nisu ništa mogli da urade. O čemu se radi dovoljno govori to da ni Mektićev stranački kolega u Zajedničkoj komisiji ovaj dokument nije podržao.\nZanimljivo je da je u sva tri slučaja pokušaja prenosa nadležnosti akter upravo Mektić - kod Krivičnog zakona glasao je za, a druga su dva dokumenta u proceduru takva kakva jesu otišla iz ministarstva kojim rukovodi.\nZnajući sve to, ne bi iznenadilo ni to da su Mektićevi bučni nastupi u javnosti prethodnih dana bili paravan za skretanje pažnje sa ovih važnih pitanja.\nU svakom slučaju, ovim je još jednom dokazano da pojedini ministri iz RS u Savjetu ministara ne rade ono što bi trebali, već da ili spletkare ili ne gledaju ono što potpisuju, usvajaju i šalju u proceduru.\nNažalost, ovakvi slučajevi, sudeći prema onome što je rađeno i proteklih dana, ali i u protekle skoro tri godine, ovakve će se situacije vjerovatno ponoviti.\nVeć kroz koji mjesec, ako ne i dan, možemo očekivati novi potez prenosa nadležnosti.\nNa ministrima iz Srpske je da odluče da li će se to desiti ili neće. Na njima je da otvore četvore oči i slušaju i druge predstavnike Srpske. Da ne bi ponovo iznenadili i nas, ali i same sebe.


Pajtić: Dečja bolnica u Novom Sadu najbolja u Srbiji | Autonomija\nPajtić: Dečja bolnica u Novom Sadu najbolja u Srbiji\nPotpisano više ugovora pod pokroviteljstvom Pokrajinske vlade\nPredsednik Pokrajinske vlade Bojan Pajtić izjavio je danas da Dečja bolnica u Novom Sadu ima najbolji dijagnostički centar, ne samo u Srbiji nego i “mnogo šire”.\nPajtić je prilikom obilaska rekonstruisanog odeljenja dijagnostike u Dečjoj bolnici rekao da je na taj način unapređen proces lečenja dece, koji je i najosetljiviji i najzahtevniji, jer “nema ničeg goreg nego kada je dete bolesno”.\n“Ovo znači da kada bolesno dete dođe u bolnicu, za deset minuta imate kompletnu dijagnostiku. I onda nije čudo kada se dugo, uz upotrebu znanja i veština i uz mnogo ljubavi ulaže i gradi jedna institucija gde je smrtnost 0,37 posto, a na nivou Srbije oko četiri odsto. Zbog toga ova institucija, kako svojom efikasnošću, tako i svojim izgledom, čini život bolesne dece lepšim i podnošljivijim u okolnostima gde im je zdravlje narušeno“, kazao je Pajtić.\nOn je tom prilikom uručio i ugovore za sufinansiranje 22 projekta u oblasti zdravstvene zaštite u Vojvodini, u vrednosti od 150 miliona dinara.\nUgovorima koji su danas uručeni direktorima vojvođanskih bolnica, predviđena je nabavka medicinske opreme, rekonstrukcija i adaptacija bolničkih objekata.\nSredstva su dodeljena Kliničkom centru Vojvodine, domovima zdravlja u Bačkom Petrovcu i Kanjiži, institutima u Sremskoj Kamenici, Dečjoj bolnici, Specijalnoj psihijatrijskoj bolnici u Kovinu, opštim bolnicama u Subotici, Sremskoj Mitrovici, Vrbasu i Pančevu.\nA u zgradi Pokrajinske vlade danas su potpisani ugovori kojima se obezbeđuje sufinansiranje troškova prevoza za više od tri hiljade studenata iz 33 vojvođanske opštine, u ukupnom iznosu od 20 miliona dinara.\n“Svi znamo koliko je potrebna ‘decentralizacija pameti’ i koliko je važno da mladi ljudi po završetku studija ostanu u svojim mestima, da znanjem koje su stekli unaprede lokalnu sredinu“, rekao je tom prilikom pokrajinski sekretar za nauku Vladimir Pavlov.\nDanas je i pokrajinski sekretar za energetiku i mineralne sirovine Nenad Stanković potpisao je 27 miliona dinara vredne ugovore o dodeli bespovratnih podsticajnih sredstava za realizaciju projekata primene toplotnih pumpi za zagrevanje i hlađenje objekata javne namene na teritoriji Vojvodine.


Navlaka-produžetak za penis / Erotska sexy pomagala - Sve ostalo - Ostalo - Sarajevo - Centar - OLX.ba\nNavlaka-produžetak za penis / Erotska sexy pomagala\n18.03.2017. u 11:38\nProdužetak za penis ili penis navlaka za produženje penisa. Ova navlaka za penis produžiće Vaš penis za 3.8 cm. Produžetak za penis je boje kože, odgovara svim veličinama penisa i napravljen je od lateksa. Prijatno iznenadite Vašu partnerku i ispunite je u potpunosti sa ovim produžetkom za penis. Prilikom uportebe produžetka za penis preporučujemo korišćenje lubrikanta na bazi vode kako bi penetracija bila udobnija i prijatnija.


Vijeće ministara danas o kreditu za autoput na Koridoru 5C u RS – MAXImix Digital\n10. October 2018. 10. October 2018. admin 0 Comments\nVijeće ministara razmatrat će danas prijedlog odluke o izdavanju garancije BiH po ugovoru o zajmu za Koridor 5C u Republici Srpskoj između Javnog preduzeća “Autoputevi Republike Srpske” i Evropske banke za obnovu i razvoj.\nNa dnevnom redu sjednice je i informacija o stanju u oblasti migracija u BiH u vezi s povećanim prilivom migranata u BiH i informacija o primopredaji kasarne “Ušivak” u Hadžićima, objavljeno je na sajtu Vijeća ministara.\nPred ministrima će se naći informacija o stanju javne zaduženosti BiH na dan 30. juna ove godine i informacija o kretanju makroekonomskih pokazatelja za period januar – juli ove godine.\nVijeće ministara razmotrit će Prijedlog strategije protuminskog djelovanja BiH 2018. – 2025., s prijedlogom finansijskog plana za provođenje strategije i informaciju o godišnjem planu obuke i vježbi pripadnika i jedinica Oružanih snaga BiH u inozemstvu za 2019. godinu.\nNa dnevnom redu sjednice su informacija o održavanju trećeg sastanka Pododbora za trgovinu, industriju, carinu i oporezivanje između EU i BiH 18. oktobra u Briselu i informacija o održavanju trećeg sastanka Pododbora za poljoprivredu i ribarstvo između EU i BiH u Briselu 25. oktobra.\n← Dolazili su, popisali nas, a izgleda da će neko drugi glasati umjesto nas\nFloridi prijeti najjača oluja ove godine: Na udaru više od tri miliona stanovnika, naređena evakuacija →


Nezdravo ove nedelje u Užicu - Radio Luna\nPočetna UEko Nezdravo ove nedelje u Užicu\nNajgore bilo 16. novembra.\nDeca, stari i hronični bolesnici ne bi trebalo duže da borave na otvorenom, posebno ujutru i uveče.\nFoto Screenshot SEPA\nVazduh u Užicu je bio nezdrav za osetljivu populaciju tokom četvrtka do petka ujutru, pokazuju poslednje objavljeni podaci Zavoda za javno zdravlje Užice.\nIndeks kvaliteta vazduha je iznosio 150, na osnovu izmerene koncentracije čađi koja je bila iznad dnevne granične vrednosti, na mernom mestu na zelenoj pijaci.\nUža gradska zona Užica je najviše opterećena povećanim koncentracijama čađi. Povećanje emisije SO2 i čađi su izrazito sezonskog karaktera. Ratsu tokom zimskog perioda\nZa sada nije predočeno javnosti kakav je tokom sunčanog četvrtka bio kvalitet vazduha u gradu.\nUmereno dobar je bio kvalitet vazduha u Užicu i Sevojnu tokom utorka do srede ujutru, ukazuju podaci Zavoda za javno zdravlje Užice.\nVrlo nezdrav je bio okarakterisan kvalitet vazduha kojeg su građani Užica udisali tokom 16. novembra, do 9 časova narednog dana. U istom periodu, u Sevojnu je bio vazduh bio nezdrav.\nPrema objavljenim podacima Zavoda za javno zdravlje Užice, indeks kvalitetaa vazduha u Užicu je iznosio 242, na osnovu izmerene koncentracije čađi(121 mikrogram po metru kubnom). Visoke koncentracije čestica PM 10, duplo veće od dnevne granične vrednosti, uticale su, takođe, na pogoršanje kvaliteta vazduha u Užicu.\nFoto Screenshot ZZJZ UE\nNezdravo je bilo u vazduhu u Užicu i dan ranije, u nedelju, kada je čestica PM 10 u vazduhu bilo više od dnevno dozvoljenog.\n– Osobe sa srčanim i plućnim oboljenjima, starije osobe i deca treba da izbegavaju bilo kakvu aktivnost napolju. Ostali bi trebali da izbegavaju produžene i teške napore, preporučuju iz Zavoda za javno zdravlje Užice. Provetravanje stanova se ne preporučuje u jutarnjim i večernjim satima kada se na mernim stanicama beleže najveće koncentracije zagađujućih materija.\nOd početka novembra u Užicu, vazduh je uglavnom nezdrav za osetljivu populaciju, prema podacima Zavoda za javno zdravlje Užice.\nRezultati merenja kvaliteta vazduha u okviru lokalne mreže monitoringa se objavljuju na sajtu Zavoda za javno zdravlje Užice najmanje sa danom zakašnjenja.\nInformacije o kvalitetu vazduha se iz sata u sat mogu pratiti na sajtu Agencije za zaštitu životne sredine ili na sajtu IQAir.\nPrema podacima SEPA, vazduh je tokom subotnjeg jutra bio dobrog kvaliteta.\nPodsetimo, procenjuje se da je u Užicu oko 16 000 individualnih ložišta. Njihov uticaj na kvalitet vazduha je od najvećeg značaja. Pogoršanju kvaliteta vazduha dopinosi i saobraćaj, uz klimatske uslove grada u kotlini.


Pompeo i saudijski princ o naporima 'protiv iranske agresije'\nAmerički državni sekretar Mike Pompeo i šeik Mohammed bin Zayed Al Nahyan, Ujedinjeni Arapski Emirati, 2018.\nAmerički državni sekretar sastat će se u srijedu s prijestolonasljednikom Saudijske Arabije u Džedi kako bi razgovarali o napadu na naftna postrojenja saudijske državne naftne kompanije Aramco i koordinirali napore protiv "iranske agresije", saopćila je Misija Sjedinjenih Država u Ujedinjenim Arapskim Emiratima.\nMike Pompeo "sastat će se sa saudijskim prijestolonasljednikom Mohammedom bin Salmanom kako bi razgovarali o nedavnom napadu na naftna postrojenja Kraljevine i koordinirali napore u borbi protiv iranske agresije u regiji", navodi se na Twitteru.\nUoči ove posjete, Saudijska Arabija je saopćila da se pridružila koaliciji predvođenoj SAD-om u patroliranju vodama u Perzijskom zaljevu nakon porasta tenzija u regiji.\nHelikopter američke mornarice\nPompeo će zatim otputovati u glavni grad Ujedinjenih Arapskih Emirata, Abu Dabi, kako bi se sastao sa tamošnjim prijestolonasljednikom šeikom Mohamedom bin Zayedom i razgovarao o regionalnim i bilateralnim pitanjima, saopšteno je.\nInače, kompanija Aramco bila je meta napada dronom proteklog vikenda i bila je prinuđena da zatvori dva postrojenja.\nNapadi su doveli do gubitka u proizvodnji nafte od 5,7 milijuna barela dnevno. SAD optužuju Iran za napade, za koje su odgovornost preuzeli jemenski Huti pobunjenici.\nIran je negirao bilo kakvu umiješanost u napade.


Regionalni projekat za ublažavanje uticaja pandemije COVID-19 na živote djece i porodica na Zapadnom Balkanu i Turskoj - EUIC Podgorica\nNema sumnje da je pandemija koronavirusa poremetila svakodnevni život širom svijeta. Izazvala je širok spektar društvenih i ekonomskih promjena, uticala na odnose u porodici i među prijateljima, te dovela do zdravstvene krize.\nPandemija je takođe produbila već postojeće ranjivosti djece sa smetnjama u razvoju i djece koja žive u siromaštvu. Osim toga, društveni i ekonomski uticaj pandemije COVID-19 na djecu imao je ozbiljne posljedice na socijalnu zaštitu, zdravlje, obrazovanje i ishranu.\nEvropska unija i UNICEF su 2021. godine pokrenuli dvogodišnju inicijativu za ublažavanje uticaja pandemije COVID-19 na najranjiviju djecu i porodice na Zapadnom Balkanu i u Turskoj. Cilj je da se na državnom nivou ojačaju zdravstveni sistem, obrazovni sistem, sistem ranog dječjeg razvoja i sistem zaštite djece, kako bi se obezbijedio kontinuitet u pružanju osnovnih usluga ugroženoj djeci i njihovim porodicama u neposrednom i dugoročnom oporavku od posljedica pandemije COVID-19.\nSredstva opredijeljena za finansiranje ove regionalne inicijative dio su paketa podrške Evropske unije Zapadnom Balkanu kao odgovor na borbu protiv širenja koronavirusa, čija vrijednost u ovom trenutku premašuje 3,3 milijarde eura.\nModernizacija zdravstvenog sistema, Podrška borbi protiv Covid-19, Razvoj djece, Zdravstvena zaštita


"Partneri Karadžićevog SDS-a nemaju pravo držati lekcije SDP-u" - Klix.ba\nMilorad Dodik sa Biljanom Plavšić: Socijaldemokratija na djelu\nSocijaldemokratska partija, koju je Igor Radojičić "tužio" Socijalističkoj internacionali zbog koaliranja sa Hrvatskom strankom prava, "ekstremno desnom partijom" što je novog/starog predsjednika Narodne skupštne Republike Srpske zaprepastilo da se pismom obratio svjetskoj ljevici, pismo prvog entitetskog parlamentarca nije vidjela.\nNo, ono što se moglo pročitati u medijima, tačnije "Glasu Srpske", koji je objavio dijelove pisma, socijaldemokrati smatraju "smiješnim".\n"Tim prije što je status Saveza nezavisnih socijaldemokrata u Socijalističkoj internationali upitan", kaže za Sarajevo-x.com član Predsjedništva SDP-a Saša Magazinović, dodajući kako je toj stranci odbijeno članstvo u porodici evropskih socijaldemoktara (PES).\nPodsjećanja radi, Igor Radojičić je u pismu Socijalističkoj internacionali, kako je prenio "Glas Srpske", izvijestio o radikalnom i destruktivnom djelovanju SDP-a BiH koje "destabilizuje političku scenu u BiH", te je konstatovao kako je zbog koalicije sa HSP-om upitno dalje članstvo u SI-ju.\n"S druge strane, stranka koja ima sporazum sa Karadžićevom strankom je posljednja koja ima pravo nekome držati moralne pridike", kaže Magazinović za Sarajevo-x.com.\nInače, početkom 2010. Radojičić je predstavljao SNSD na kongresu Partije evropskih socijalista u Pragu, kada je ova stranka, i pored snažnog lobiranja Demokratske stranke Borisa Tadića, dobila odbijenicu. Iako nije javno obrazloženo, zna se kako je odbijenica PES-a SNSD-u uslijedila zbog izjava i poteza Milorada Dodika. Na istom sastanku u Pragu Zlatko Lagumdžija je izabran za člana Predsjedništva PES-a.


Faktor | Dodik se obrušio na OSBiH, Sud i Tužilaštvo, prihvatljiva samo EU\nDodik se obrušio na OSBiH, Sud i Tužilaštvo, prihvatljiva samo EU\n19.11.2018. / 17:22\nOn je tokom svog govora naveo i da neće odustati od "redefinisanja Suda i Tužilaštva BiH, dvije neustavne pravosudne institucije, nametnute od strane visokog predstavnika".\nNovoizabrani član Predsjedništva Bosne i Hercegovine Milorad Dodik danas je nakon, kako je on to nazvao "polaganja zakletve" u Narodnoj skupštini bh. entiteta RS poručio da on "ostaje u RS i nikud ne ide".\n-Idem samo da odradim još jedan važan posao za RS. Kandidovao sam se da svoje znanje, iskustvo, energiju i patriotizam stvavim u funkciju jačanja RS i našeg naroda – kazao je Dodik.\nRekao je da će njegov glas u Predsjedništvu BiH biti jak koliko i stav skupštine RS.\n-Moji politički stavovi i konkretne aktivnosti u Predsjedništvu bit će direktan plod konsultacija sa instutucijama RS-a. Zato sam i smatrao da zakletvu o svojoj odgovornosti za rad u Predsjedništvu BiH treba da položim ovdje, pred izabranim predstavnicma naroda koji živi u RS-u – dodao je Dodik.\nDodik je poručio da ono što nije interes RS, "neće moći biti ni interes BiH".\n-Ukoliko na tom stavu ne budem mogao da istrajem sam, zbog mogućnosti preglasavanja, neću se libiti da za taj stav tražim upravo vaše izjašnjavanje. Sa pozicije srpskog člana Predsjendištva nisam spreman da usporim, zaustavim ili osporim bilo koji razvojni projekat u Federaciji BiH, ali isto tako neću dopustiti da druga dva člana Predsjedništva ni u kom smislu zaustave RS – kazao je Dodik.\nOn je istakao da "ukoliko ima neko u BiH ko smatra da ona treba da preživi, onda taj neko mora da zna da je to nemoguće sa međunarodnom upravom ovdje".\nJoš jednom je kritikovao rad visokog predstavnika, istakao da će se zalagati za njegov odlazak iz BiH, ali i Ustavni sud BiH.\n-Stoga ću u naredne četiri godine učini sve da se narodima u BiH vrati sudska vlast, koju su uzurpirali stranci u Ustavnom sudu BiH – rekao je Dodik.\n-Pozivam Vijeće Evropske unije da BiH dodijeli status kandidata za članstvo u EU. Smatram da bi taj korak osnažio već posustali evrooptimizam, a narode i političke elite u BiH ohrabrio da nastavimo sa prilagođavanjem i usaglašavanjem našeg zakonodavstva sa zakonodavstvom EU. RS ostaje posvećena evropskim integracijama i to je za mene kao člana Predsjedništva jasan stav na kojem treba da radim. Ono što je takođe postalo jasno jeste da i sama EU doživljava transformaciju potresena najprije ekonomskom, a sada i migranstkom krizom. Broj država koje su za proširenje unije se smanjuje, EU se bavi svojim problemima. Mi takođe moramo biti svjesni i tih činjenica, i u svjetlu tih saznanja tražiti i alternativne partnere – dodao je Dodik.\nPodsjetio je da je Narodna skupština RS-a u prošlom sazivu izglasala Rezoluciju o vojnoj neutralnosti, te poručio da je to ključni dokument iz kojeg će da crpi i svoj stav o pristupanju BiH NATO-u.\nGovorio je i o tome da su Oružane snage BiH "skupa i bespotrebna institucija, o kojoj bi vrijedilo ponovo raspravljati".\n-Predložit ću ili da se BiH demilitarizuje ili da za početak značajno smanji troškove za Oružane snage, čiji troškovi čine četvrtinu ukupnog budžeta BiH. Pomenuto prilagođavanje potrebama podrazumijeva svođenje vojske na dva roda, tj. na učešće u mirovnim operacijama i na protokolarne obaveze. Ostale aktivnosti Oružanih snaga treba prevesti u civilne strukture. Demilitarizacijom BiH oslobodila bi se značajna količina novca koji se može uložiti na daleko bolji i svrsishodniji način. Vjerujem da su politike rata i sukoba daleko iza nas i da se svi zajedno trebamo okrenuti pitanjima koja naše narode primarno zanimaju. A to je bolji životni standard. Ulaganje u Oružane snage BiH sigurno nije nešto od čega bi narodi u BiH živjeli bolje – rekao je Dodik.\nGovorio je i o odnosu RS i Srbije.\n- Mi sa Srbijom imamo bratski ugovor. Srbija je naš oslonac, naš stariji brat i podrška u svakom smislu. Ono što bude zavisilo od mene kao srpskog člana, a odnosiće se na Srbiju, unaprijed poručujem da se moj stav po tom pitanju neće razlikovati od stava Srbije. Ovo ne želim da bilo ko shvati kao ultimatum – naglasio je Dodik.\nMilorad DodikNSRSNarodna skupština RS\nMinistri vanjskih poslova EU-a "razočarali" Čovića: Prioritet su formiranje vlasti i Reformska agenda